EMPAT PULUH

HADITH
QUDSI

Dr. Abdullaah Jalil

Al-Imam Al-‘Allamah Al-Muhaddith Al-Faqih
Mulla ‘Ali Al-Qari

Al-Hanafi Al-Maturidi Al-Sufi (w.1014H)

Terjemahan dan Editor:

Penterjemah dan Editor:

Dr. Abdullaah Jalil

WISDOM PUBLICATION NS0078217-W

No. 110, Jalan Dillenia 3, Laman Dillenia,
Nilai Impian,
Nilai, Negeri Sembilan.
Tel: 06-794 6394
Email: wisdompublisher@gmail.com
FB Page: Wisdom Publication
Reka Bentuk: Freepik.com

Hak Cipta Terpelihara © 2022 Wisdom Publication

Edisi Pertama
Cetakan: April 2022

Tidak dibenarkan mengeluar ulang mana-mana bahagian artikel, ilustrasi
dan isi kandungan buku ini dalam apa juga bentuk dengan apa jua cara
sama ada secara elektronik, fotokopi, mekanik, rakaman atau cara lain
sebelum mendapat izin bertulis daripada Wisdom Publication (NS0078217-
W) atau penulis.

Pencetak:
ZARASA ENTERPRISE,
001372482-A,
C-7-G, Jalan Jati 9, Acacia Avenue, Putra Nilai,
71800 Nilai, Negeri Sembilan.
Tel: +6019-282 6924
Email: zarasaenterprise@gmail.com

mailto:wisdompublisher@gmail.com

Firman Allah  (al-Ḥijr: 49-50):

“Khabarkanlah kepada hamba-hambaKu [wahai Nabi Muhammad ],

bahawa Akulah Yang Maha Pengampun lagi Maha Mengasihani [bagi

mereka yang bertaubat dan beramal soleh].” [49]

“Dan bahawa azabKu, ialah azab yang tidak terperi sakitnya, [bagi mereka

yang tetap dalam kederhakaannya].” [50]

Untuk sekalian para ulama’ dan mashāyikh Ahli Sunnah dan Jama’ah

sepanjang zaman yang menjadi panduan para penuntut ilmu dan umat

Islam.

Untuk kedua ibu bapa yang dikasihi: Hapisah binti Ismail dan Haji Jalil

bin Omar.

Buat isteri yang dicintai: Suraiya binti al-Marhum Haji Osman

Buat anak-anak yang disayangi: Abdurrahman al-Munib, Maryam al-

Safiyyah, Sara al-Ameena, Ibtisam al-Nafeesa dan Muhammad al-

Habib.

Juga seluruh ahli keluarga dan para muslimin dan muslimat.

i

Dengan nama Allah, Yang Maha Pemurah, lagi Maha Mengasihani.

Segala puji hanyalah bagi Allah. Selawat dan salam dipanjatkan kepada

junjungan kita Nabi Muhammad  serta ahli keluarga dan para sahabat

Baginda  dan mereka yang menuruti jalan Baginda  sehingga ke hari

kiamat.

Ammā baʿd:

Penerbit sekali lagi memanjatkan kesyukuran kepada Allah  di atas

taufik dan ʿināyah-Nya, maka kami sekali lagi dapat menerbitkan buah

tangan Dr. Abdullaah Jalil di dalam bidang hadith. Buku ini merupakan

terjemahan bagi karangan Imam Mullā ʿAlī al-Qārī yang menghimpunkan

40 hadith qudsi daripada kitab-kitab hadith yang utama. Buku ini dilihat

sangat bermanfaat dan sesuai dijadikan bacaan motivasi bagi seorang

muslim yang mahu meningkatkan cintanya serta baik sangkanya

terhadap Allah  dalam setiap perkara yang berlaku dalam hidupnya.

Tema-tema yang terdapat di dalam hadith-hadith ini sangat dekat dengan

kehidupan dan hati seorang Muslim di mana Allah  menzahirkan

kesempurnaan kekuasaan-Nya, keindahan layanan-Nya dan keluasan

rahmat dan kurniaan-Nya bagi para hamba-Nya. Semoga buku ini dapat

memberi manfaat dengan seluas-luasnya dan semoga Allah 

mengampunkan segala kekurangan dan kecuaian yang berlaku dalam

proses penerbitan buku ini. Akhir kata: “Selamat membaca.”

Wisdom Publication,

Nilai, Negeri Sembilan.

ii

Dengan nama Allah, Yang Maha Pemurah, lagi Maha Mengasihani.

Segala puji hanyalah bagi Allah. Selawat dan salam buat junjungan kita

Sayyidina Muhammad , ahli keluarga dan para sahabat Baginda  serta

mereka yang menuruti jalan Baginda  sehingga ke hari kiamat.

Ammā baʿd:

Penulis memanjatkan kesyukuran kepada Allah  di atas taufik dan

hidayah-Nya buat penulis untuk menterjemahkan karya Imam Mullā ʿAlī

al-Qārī ini. Ini merupakan khidmat pertama penulis terhadap karya tokoh

ilmuan Islam yang agung ini. Karya beliau ini memberikan perhatian

secara khusus kepada hadith-hadith qudsī dengan cara yang agak

ringkas. Namun pemilihan yang beliau lakukan bagi hadith-hadith ini

sangat memberi manfaat. Hadith-hadith qudsī ini dapat menyerlahkan

kesempurnaan (kamāl), keindahan (jamāl) dan keagungan (jalāl) Allah 

serta layanan-Nya buat para hamba-Nya. Dalam erti kata yang lain,

kefahaman yang betul terhadap kandungannya akan menambahkan

makrifat seseorang terhadap Allah . Semoga buku ini diterima oleh

Allah  sebagai salah satu amalan soleh penulis di dunia ini dan di akhirat

nanti. Dan semoga Allah  menjadikan buku ini sebagai sebuah karya

yang memberi manfaat kepada umat Islam bagi agama mereka dan

menambahkan cinta mereka serta baik sangka mereka terhadap Allah,

Yang Maha Pengasih lagi Maha Pengampun. Selamat membaca dan

mengambil manfaat dari buku ini.

Dr. Abdullaah Jalil,

Nilai, Negeri Sembilan. Malam Jumaat, 27 Ramadan 1443 Hijrah.

iii

A’ ء

ṭ ط

b ب

ẓ ظ

t ت

ʿ  ع

th ث

gh  غ

j  ج

f  ف

ḥ  ح

q ق

kh  خ

k ك

d  د

l ل

dh  ذ

m  م

r ر

n ن

z ز

h  ـ  ه

s س

h ة

sh ش

w و

ṣ  ص

y ي

ḍ  ض

da   د  di   د

du   د  dā ا  د

dī د ي  dū د و

al-Taqī   ي
ين   Taqiyy al-Dīn  ا لتَّق  ي  الدِّ

 ت ق

iv

Pendahuluan Pertama: Al-Imām Al-Mullā ʿAlī Al-Qārī ........................ 1

Guru ................................................................................................ 4

Murid ............................................................................................... 5

Karangan ......................................................................................... 5

Pujian Para Ulama’ kepada Beliau .................................................. 8

Mujaddid Kurun ke 10 Hijrah ........................................................... 9

Kewafatan ..................................................................................... 10

Pendahuluan Kedua: Hadith Qudsi ................................................... 11

Definisi Hadith Qudsi ..................................................................... 11

Lafaz Periwayatan Hadith Qudsi ................................................... 14

Kandungan Bicara Hadith Qudsi ................................................... 14

Perbezaan di antara Hadith Qudsi dan al-Quran al-Karīm ............ 14

Perbezaan Hadith Qudsi dan Hadith Nabawi ................................ 17

Rumusan Ringkas ......................................................................... 17

Kitab-kitab Karangan berkenaan Hadith Qudsi ............................. 18

Hadith 1: Bacaan al-Fatihah di dalam Solat adalah Munajat Seorang
Hamba dengan Allah  .................................................................... 24

Hadith 2: Orang Yang Mendustakan Allah dan Mencela-Nya ........... 26

Hadith 3: Allah adalah Pencipta Waktu dan Pengaturnya ................. 28

Hadith 4: Fadilat Menziarahi Orang Sakit, Memberi Makanan dan
Minuman ........................................................................................... 29

Hadith 5: Fadilat Sabar di atas Musibah Hilang Penglihatan ............ 31

v

Hadith 6: Bala’ dan Ujian Membersihkan Dosa; Pahala Berterusan bagi
Amalan Soleh Yang Menjadi Kebiasaan ........................................... 32

Hadith 7: Penyakit di Dunia Sebagai Ganti bagi Azab Api Neraka di
Akhirat ............................................................................................... 34

Hadith 8: Kesakitan Tubuh Badan dan Kesempitan Rezeki
Menghapuskan Dosa ........................................................................ 35

Hadith 9: Kewajipan Bersangka Baik dengan Allah  ...................... 36

Hadith 10: Nikmat Syurga itu Tidak Pernah Dilihat atau Didengar atau
Dibayangkan kerana Terlalu Hebat ................................................... 37

Hadith 11: Reda dan Sabar dengan Ketentuan dan Ujian daripada Allah
 ....................................................................................................... 38

Hadith 12: Puasa adalah Untuk Allah  ............................................ 39

Hadith 13: Kemurahan Kurniaan Allah bagi Perihal Pahala dan Dosa
 .......................................................................................................... 40

Hadith 14: Allah Cinta kepada Hamba Yang Cinta untuk Bertemu
dengan-Nya, serta Sebaliknya .......................................................... 41

Hadith 15: Keagungan Allah : Seluruh Makhluk Berhajat kepada-Nya
dan Allah  Tidak Berhajat kepada Seluruh Makhluk-Nya ............... 42

Hadith 16: Allah Meninggalkan (Tidak Menerima Amalan) Orang Yang
Menyekutukannya ............................................................................. 45

Hadith 17: Galakan Memberi Infaq (Membelanjakan Harta) Untuk
Tujuan Kebaikan ............................................................................... 46

Hadith 18: Rahmat Allah  Mendahului Kemurkaan-Nya ................. 47

Hadith 19: Kurniaan Allah  buat Para Hamba-Nya Lebih Besar
Berbanding Amalan Mereka .............................................................. 48

Hadith 20: Allah  Memuliakan Hubungan Silaturahim .................... 49

Hadith 21: Kemegahan dan Keagungan adalah Milik Allah  Semata-
mata .................................................................................................. 50

Hadith 22: Galakan Berbuka Puasa di Awal Waktu........................... 51

Hadith 23: Fadilat Orang-orang Yang Saling Berkasih Sayang kerana
Keagungan Allah  ........................................................................... 52

vi

Hadith 24: Memberi Nasihat (Inginkan Kebaikan) bagi/kerana Allah 
adalah Amalan Yang Paling Dicintai-Nya .......................................... 53

Hadith 25: Kecintaan Allah  Buat Mereka Yang Saling Berkasih
Sayang, Berhimpun, Bantu-membantu dan Ziarah Menziarahi
KeranaNya ........................................................................................ 54

Hadith 26: Janji Allah  kepada Orang Yang Berjihad di Jalan-Nya 55

Hadith 27: Janji Allah  kepada Mereka Yang Memelihara Solat Fardu
Lima (5) Waktu .................................................................................. 56

Hadith 28: Allah  Memberitahu kepada Nabi Isa  tentang
Kemuliaan Umat Rasulullah  .......................................................... 57

Hadith 29: Allah  Memberi Keampunan kepada Sesiapa Yang
Mengetahui Bahawa Dia adalah Maha Pengampun ......................... 58

Hadith 30: Kelebihan Tidak Mengadu Penderitaan Yang Menimpa
kepada Makhluk ................................................................................ 59

Hadith 31: Keampunan Allah  Yang Luas bagi Orang-orang Yang
Beristighfar ........................................................................................ 60

Hadith 32: Ketaatan kepada Allah  Menjadi Sebab Turunnya Nikmat
dan Jauhnya Malapetaka .................................................................. 62

Hadith 33: Keampunan Allah  bagi Orang Yang Tidak
Menyekutukannya ............................................................................. 63

Hadith 34: Empat Rakaat Duha di Awal Hari Mencukupkan Keperluan
Harian ............................................................................................... 64

Hadith 35: Ibadah Melapangkan Dada dan Menjauhkan Kefakiran .. 65

Hadith 36: Kesihatan Tubuh Badan dan Keluasan Rezeki Yang
Berterusan Menuntut Ziarah Hamba kepada Allah  ....................... 66

Hadith 37: Allah  Bersama dengan Hamba-Nya Yang Berzikir
kepada-Nya ....................................................................................... 67

Hadith 38: Keredaan Allah buat Penghuni Syurga Tanpa Kemurkaan

Selama-lamanya ............................................................................... 68

Hadith 39: Azab Allah  adalah Buat Mereka Yang MenyekutukanNya
 .......................................................................................................... 70

Hadith 40: Lindungan Allah  bagi Orang Yang Saling Berkasih
Sayang Kerana-Nya .......................................................................... 71

vii

1

Dengan nama Allah, Yang Maha Pemurah lagi Maha Mengasihani.

Segala puji bagi Allah, Tuhan yang mencipta, memiliki dan mentadbir

seluruh alam. Selawat dan salam buat junjungan kita Sayyidina

Muhammad bin Abdullah , utusan Allah dan kekasih-Nya, penghulu

para Nabi dan Rasul , semulia-mulia dan sebaik-baik makhluk Allah

secara mutlak, dan buat ahli keluarga dan para sahabat Baginda , serta

orang-orang yang menuruti tauladan dan petunjuk Baginda  sehingga

ke hari kiamat.

Ammā baʿd,

Penulis memulakan buku ini dengan dua pendahuluan (muqaddimah)

berkenaan latar belakang pengarang kitab asal iaitu Imam Mullā ʿAlī Al-

Qārī dan konsep hadith qudsi di dalam disiplin ilmu hadith.

Pengarang kitab “al-Aḥādīth al-Qudsiyyah al-Arbaʿīniyyah” ini ialah Al-

Imām Al-ʿAllāmah al-Muḥaddith al-Faqīh al-Uṣūlī al-Mufassir al-Muqri’ al-

Mutakallim al-Naẓẓār al-Mu’arrikh al-Lughawī al-Naḥwī al-Adīb Nūr al-

Dīn, Abū al-Ḥasan, ʿ Alī bin Sulṭān Muḥammad al-Qārī al-Hirawī/al-Harawī

al-Makki al-Ḥanafī Al-Māturīdī al-Ṣūfī. Secara ringkasnya, beliau lebih

masyhur dikenali dengan panggilan Mullā ʿAlī al-Qārī.

Beliau adalah merupakan tokoh ulama’ Islam Ahli Sunnah dan

Jamaah yang bermazhab Hanafi di dalam fiqh, bermanhaj al-Maturidi di

2

dalam aqidah1, dan merupakan seorang tokoh ulama’ Sufi. Al-Qārī ialah

nisbah bagi ketokohan dan kemasyhuran beliau di dalam ilmu qiraat al-

Quran, al-Hirawī/al-Harawī ialah nisbah kepada bandar Herat/Harāt di

Afghanistan yang merupakan tempat kelahiran beliau, al-Makkī ialah

nisbah kepada tempat beliau berhijrah, menetap dan wafat, al-Ḥanafī

ialah nisbah kepada mazhab beliau – mazhab Hanafi - di dalam ilmu fiqh,

al-Māturīdi ialah nisbah kepada mazhab beliau – mazhab al-Māturīdī – di

dalam ilmu akidah dan al-Ṣufī pula ialah nisbah kepada ketokohan beliau

di dalam ilmu tasawwuf dan amalannya. Beliau adalah seorang ilmuan

Islam yang menguasai pelbagai bidang ilmu seperti fiqh, hadith, tafsir,

usuluddin, bahasa arab, nahu, sirah, tasawwuf, fara’id, tajwid dan qiraat

al-Quran.

Beliau dilahirkan di Herat/Harāt (al-Hirawi/al-Harawi), Aghanistan

pada sekitar tahun 930 Hijrah di dalam keluarga yang mempunyai ilmu

dan kemuliaan. Beliau memulakan pengajian ilmu agamanya di bumi

kelahirannya terlebih dahulu. Di Herat, beliau mempelajari al-Quran dan

menghafalnya dan di antara gurunya ialah al-Shaykh Muʿīn al-Dīn bin al-

Ḥāfiẓ Zayn al-Dīn al-Hirawī/al-Harawi. Beliau juga sempat mengambil

ilmu daripada para ulama’ di Khurāsān, di antara mereka ialah Abū al-

Ḥasan al-Bakrī, al-Ījī al-Ṣafawī dan al-Ḥafīd al-Taftāzānī.

Beliau sememangnya telah mempunyai azam untuk berpindah ke

Mekah dan menetap di sana. Apabila al-Shāh Ismāʿīl al-Ṣafawī al-Rāfiḍī

mula menguasai bandar Herat pada tahun 916 Hijrah, fitnah yang besar

telah berlaku dengan berlaku apabila dia memaksa para ulama’ untuk

1 Majoriti ulama’ mazhab Hanafi – sekitar dua pertiga - bermanhaj al-Maturidi
di dalam aqidah dan sekitar satu pertiga yang baki pula bermanhaj Al-
Ashāʿirah. Al- Al-Ashāʿirah dan Al-Maturidiyyah ialah manhaj majoriti ulama’
dan umat Islam di dalam aqidah. Al- Al-Ashāʿirah dan Al-Maturidiyyah
adalah merupakan tunggak kepada Ahli Sunnah dan Jamaah – Segala puji
bagi Allah.

3

menzahirkan syiar-syiah Syiah Rāfiḍah sehingga berlakunya

pembunuhan dan kezaliman. Peristiwa ini menyebabkan ramai para

ulama’ mula berhijrah meninggalkan bandar Herat. Pada waktu inilah

Mullā ʿAlī al-Qārī berhijrah ke Mekah yang menjadi satu titik besar bagi

perubahan dan perkembangan di dalam hidupnya.

Di tanah suci Mekah, beliau mula menimba ilmu dengan sebaik-

baiknya daripada para ulama’ Islam Ahli Sunnah dan Jamaah (ASWJ)

dalam tempoh bertahun-tahun lamanya. Seiring dengan perkembangan

masa, ketokohan beliau dalam pelbagai ilmu Islam semakin masyhur

dikenali dan karangan-karangan utama beliau yang bernilai tinggi

kebanyakan dihasilkan di bumi yang barakah ini.

Mullā ʿAlī al-Qārī juga sangat mahir dalam penulisan khat arab

(kaligrafi arab). Sumber rezeki beliau adalah berdasarkan kemahiran

beliau di dalam bidang ini. Setiap tahun, beliau akan menulis sebuah

mushaf al-Qur’an dengan ditambah pada sisinyanya sebahagian nota

Qira’at dan tafsir, lantaran beliau juga merupakan seorang tokoh ulama’

Qira’at dan tafsir al-Qur’an. Apabila beliau telah menjual mushaf tersebut,

pendapatannya itu digunakan untuk nafkah perbelanjaan tahunan beliau.

Hasil jualan mushaf tersebut cukup untuk keperluannya kerana beliau

hidup dengan penuh zuhud, tanpa isteri, hamba, anak atau keluarga yang

ditanggung. Al-ʿAllāmah Al-Muḥaddith Dr. Muhammad ʿAbd al-Ḥalīm al-

Nuʿmānī al-Jishtī berkata:

“Dan [Imam] Mullā ʿAlī al-Qārī sentiasa merasa cukup dengan

pendapatan yang beliau perolehi melalui hasil jualan kitab-kitabnya.

Hal keadaan kehidupannya dipenuhi dengan kezuhudan,

4

pemeliharaan maruah diri [dengan tidak meminta-minta] dan reda

dengan rezeki yang sekadar mencukupi.

Beliau tidak banyak bergaul dengan orang lain, banyak beribadah,

melazimi ketakwaan dan sangat bersungguh-sungguh berusaha

mencari [keredaan] Allah  yang Maha Mengetahui segala perkara

yang rahsia serta bicara hati.”

Di antara guru beliau ialah:

• Al-Imām al-Muḥaddith al-Mufassir al-Ṣūfī al-Faqīh Tāj al-ʿĀrifīn Abū

al-Ḥasan Muḥammad al-Bakrī al-Ṣiddīqī (w.952H) – daripada

kalangan ulama’ mazhab Shafie.

• Al-Sayyid Zakariyyā al-Ḥusaynī

• Al-Imām al-ʿAllāmah Khātimat al-Fuqahā’ wa al-Muḥaddithīn

Shaykh al-Islām Shihāb al-Dīn Aḥmad Ibnu Ḥajar al-Haytamī

(w.974H) – seorang tokoh ulama’ mazhab Shafie yang sangat

masyhur di Mekah.

• Al-Imām ʿ Alā’ al-Dīn Alī al-Muttaqī al-Hindī   al-Burhānfūrī al-Madanī

al-Makkī (w.975H) – pengarang kitab “Kanz al-ʿUmmāl”

• Al-Shaykh Muḥammad Saʿīd al-Ḥanafī al-Khurāsānī

• Al-Imām al-ʿAllāmah al-Muḥaddith al-Faqīh al-Shāfiʿī Zayn al-Dīn

ʿAṭiyyah bin ʿAlī bin Ḥasan al-Sulamī al-Makkī (w.982H) – “Shaykh

al-Muslimin”. Beliau merupakan tenaga pengajar mazhab Shafie di

Madrasah Sulaymāniyyah di Mekah dan mengetuai tanggungjawab

fatwa mazhab Shafie di Mekah.

• Al-Shaykh Aḥmad al-Miṣrī – salah seorang murid kepada Al-Imām

Shaykh al-Islām Zakariyyā al-Anṣārī al-Shāfiʿī

• Al-Shaykh ʿAbdullāh al-Sindī

5

• Al-Mu’arrikh Quṭb al-Dīn Muḥammad al-Nuhruwālī al-Hindī al-

Makkī (w.990H)

dan lain-lain.

Di antara murid beliau pula ialah:

• Al-Shaykh ʿAbd al-Qādir al-Ḥusaynī al-Ṭabarī

• Al-Shaykh ʿAbd al-Raḥmān al-Murshidī al-ʿUmarī

• Al-Shaykh ʿAbd al-ʿAẓīm al-Makkī

• Al-Shaykh Muḥammad bin Farwakh

dan lain-lain.

Beliau mempunyai karangan-karangan yang hebat dalam pelbagai

bidang. Al-Baghdādī menyebut di dalam Hadiyyat al-ʿĀrifin bahawa Mullā

ʿAlī al-Qārī telah menulis sebanyak 107 buah kitab, al-Jishtī menyatakan

bahawa beliau mempunyai sebanyak 134 buah kitab dan Barūkalmān

mengira bahawa beliau telah menulis sekitar 185 buah kitab. Imam ʿAbd

al-Ḥayy al-Laknawī berkata di dalam kitabnya “al-Taʿlīq al-Mumajjad ʿalā

Muwaṭṭa’ Muḥammad” [riwayat Imam Muḥammad bin al-Ḥasan bagi

Muwaṭṭa’ Imam Malik bin Anas al-Madanī]:

“Dan setiap karangan beliau bernilai tinggi di dalam bidangnya,

tersendiri dan bermanfaat, menyampaikan beliau ke kedudukan para

mujaddid di pangkal tahun 1000 tahun hijrah.”

Di antara kitab-kitab karangan beliau:

6

• Al-Adab fi Rajab al-Murajjab

• Al-Aḥādīth al-Qudsiyyah al-Arbaʿīniyyah – kitab ini

• Al-Asrār al-Marfū’ah fi Aḥādīth/ al-Akhbār al-Mawdūʿah

• Al-Athmār al-Janiyyah fi Asmā’ al-Ḥanafiyyah

• Al-Dhakhīrah al-Kathīrah fi Rajā’ al-Maghfirah al-Kabīrah

• Al-Durrah al-Muḍiyyah fi al-Ziyārah al-Muṣṭafawiyyah

• Al-Fayḍ al-Samā’ī fī Takhrīj Qirā’āt al-Bayḍāwī

• Al-Hayʿah al-Saniyyah al-ʿAliyyah ʿalā Abyāt al-Shāṭibī

• Al-Ḥizb al-Aʿẓam wa al-Wird al-Afkham li Intisābih wa Istinādih ilā

al-Rāsūl al-Aʿẓam .

• Al-Jamālayn ʿalā al-Jalālayn

• Al-Martabah al-Shuhudiyyah fi Manzilat al-Wujūdiyyah

• Al-Maṣnūʿ fi Maʿrifat al-Ḥadīth al-Mawdūʿ

• Al-Mawlid al-Rawī fi al-Mawlid al-Nabawī

• Al-Minaḥ al-Fikriyyah ʿalā al-Muqaddimah al-Jazariyyah

• Al-Mukhtaṣar al-Awfā fī Sharḥ al-Asmā’ al-Ḥusnā

• Al-Muqaddimah al-Sālimah fi Khawf al-Khātimah

• Al-Nāmūs fi Talkhīṣ al-Qāmūs li al-Fayrūz Ābādī

• Al-Nisbah al-Murattabah fi al-Maʿrifah wa al-Maḥabbah

• Al-Qawl al-Sadīd fi Khalf al-Waʿīd

• Al-Rā’iyyah fi al-Rasm

• Al-Zubdah fi Sharḥ Qaṣīdat al-Burdah

• Anwār al-Ḥujaj fi Asrār al-Ḥajj

• Anwār al-Qur’ān wa Asrār al-Furqān - Tafsir al-Mullā ʿAlī al-Qārī

• Arbaʿūn Ḥadithā fi Faḍā’il al-Qur’ān

• Bahjat al-Insān wa Muhjat al-Ḥayawān

• Bidāyat al-Sālik fi Nihāyaṭ al-Masālik fi Sharḥ al-Manāsik

• Farā’id al-Qalā’id ʿalā Aḥādīth Sharḥ al-ʿAqā’id

• Ḥāshiyah ʿalā al-Mawāhib al-Laduniyyah

7

• Ḥāshiyah ʿalā Fatḥ al-Qadīr

• Ḥāshiyah ʿalā Sharḥ al-Ḥidāyah li al-Marghīnānī

• Ḥāshiyat ʿalā Tafsir al-Bayḍāwī

• Hay’at al-Saniyyāt fi Tabyīn Aḥādīth al-Mawdūʿāt

• Ḥudūd al-Aḥkām

• Istikhrāj al-Majhūlāt li al-Maʿlūmāt

• Jamʿ al-Wasā’il fi Sharḥ al-Shamā’il

• Minaḥ al-Rawḍ al-Azhar fi Sharḥ al-Fiqh al-Akbar

• Mirqāt al-Mafātīḥ Sharḥ Mishkāt al-Maṣābīḥ

• Mubīn al-Muʿīn fi Sharḥ al-Arbaʿīn

• Muṣṭalaḥat Ahl al-Athar ʿalā Nukhbat al-Fikar

• Qiṣṣat Hārūt wa Mārūt

• Radd al-Fuṣūṣ

• Radd al-Mutashābihāt ila al-Muḥkamāt

• Rafʿ al-Junāḥ wa Khafḍ al-Janāḥ bi Arbaʿīn Ḥadīthā fi al-Nikāh

• Risālah fi al-Tafsīr

• Shamm al-ʿĀwāriḍ fi Dhamm al-Rawāfiḍ

• Sharḥ al-Amālī

• Sharḥ al-Ḥiṣn al-Ḥaṣīn

• Sharḥ al-Risālah al-Qushayriyyah

• Sharḥ al-Shāṭibiyyah

• Sharḥ al-Shifā fi Ḥuqūq al-Muṣṭafā

• Sharḥ Ḥadīth “Lā ʿAdwā wa Lā Ṭiyarah”

• Sharḥ Mushkilāt al-Muwaṭṭa’

• Sharḥ Musnad al-Imām Abī Ḥanifah

• Sharḥ Ṣaḥīḥ Muslim

• Shifā’ al-Sālik fi Irsāl Mālik

• Siyar al-Bushrā fi al-Siyar al-Kubrā

• Tadhkirat al-Mawḍuʿāt

8

• Tafsīr al-Āyāt al-Mutashābihāt

• Tafsīr Sūrat al-Qadr

• Takhrīj Aḥādīth Sharḥ al-ʿAqā’id al-Nasafiyyah

• Taṭhīr al-Ṭawiyyah bi Taḥsīn al-Niyyah

• Zubdat al-Shamā’il wa ʿUmdat al-Wasā’il

dan lain-lain.

Al-ʿAllāmah Al-Muḥaddith Dr. Muhammad ʿAbd al-Ḥalīm al-Nuʿmānī al-

Jishtī menyebut di dalam kitabnya “al-Biḍāʿah al-Muzjāh liman Yuṭāliʿ al-

Mirqāh fi Sharh al-Mishkāh”:

“Beliau telah melebihi sahabat-sahabat sezamannya, dan menjadi

seorang imam yang masyhur, dan ʿallāmah yang agung, serta

mempunyai ketajaman dan pengetahuan mendalam di dalam banyak

bidang ilmu aqli dan naqli, lagi mempunyai kedudukan yang teguh di

dalam disiplin ilmu hadith, tafsir, qiraat al-Quran, uṣūl (Usul al-Din atau

Usul al-Fiqh), bahasa arab dan keseluruhan ilmu lisan arab dan

balaghah, dengan ketekunan yang tinggi di dalam setiap bidang ilmu

tersebut.”

Al-Imām al-ʿAllāmah Abū al-Ḥasanāt Muḥammad ʿAbd al-Ḥayy al-

Laknawī (w.1304H) menyebut di dalam kitabnya “al-Taʿlīq al-Mumajjad

ʿalā Muwaṭṭa’ Muḥammad” – syarah bagi kitab Muwaṭṭa’ Imam Malik

dengan riwayat Imam Muḥammad bin al-Ḥasan – berkenaan Mullā ʿAlī

al-Qārī:

9

“[Beliau ialah] seorang yang memiliki ilmu yang sangat mendalam luas

dan kemuliaan yang sangat jelas.”

Al-Mu’arrikh ʿ Abd al-Malik bin Ḥusayn bin ʿ Abd al-Malik al-Makkī al-ʿIṣāmī

al-Hindī (w.1111H) di dalam kitabnya “Samṭ al-Nujūm al-ʿAwālī fi Anbā’

al-Awā’il wa al-Tawālī” menyifatkan Mullā ʿAlī al-Qārī sebagai:

“[Beliau ialah] salah seorang tokoh ilmu, yang terulung di zamannya,

mempunyai ilmu yang mendalam luas dan jelas dalam pentahkikan

dan penyaringan ilmu. Dan kemasyhuran beliau sudah mencukupi

daripada keperluan untuk menerangkan sifat-sifat beliau [yang lain].”

Al-Imām al-Fāqih al-Muḥaddith al-Mu’arrikh al-Adīb Muḥammad Amīn bin

Faḍlullāḥ bin Muḥammad al-Muḥibbi al-Ḥamawī al-Dimashqī (w.1111H)

di dalam kitabnya “Khulāṣat al-Athar fī Aʿyān al-Ḥādī ʿ Ashar” menyatakan

tentang Mullā ʿAlī al-Qārī:

“[Beliau ialah] seorang yang menghimpunkan ilmu-ilmu aqli dan naqli,

dan mempunyai pengetahuan mendalam berkenaan Sunnah Nabi ,

serta salah seorang daripada tokoh ilmu umat Islam yang masyhur,

dan mempunyai kekuatan hafalan dan ketinggian kefahaman.”

Mullā ʿAlī al-Qārī juga dianggap sebagai salah seorang mujaddid bagi

kurun ke 10 Hijrah oleh sebahagian ulama’ seperti al-ʿAllāmah al-Shaykh

10

Yūsuf bin Ismāʿīl al-Nabhānī, al-Imam ʿAbd al-Ḥayy al-Laknawī dan al-

Imām Ibnu ʿĀbidīn al-Ḥanafī. Di antara tokoh ulama’ Islam utama yang

dianggap sebagai Mujaddid pada kurun ini juga ialah Al-Imām Shams al-

Dīn al-Ramlī (w.1004H) dan Al-Imām Aḥmad al-Sirhindī (w.1034H).

Beliau wafat pada bulan Shawwal tahun 1014 Hijrah dan jenazah beliau

disemadikan di perkuburan al-Maʿlāh, satu perkuburan yang masyhur

dan diberkati di bumi Mekah al-Mukarramah. Sebahagian penulis biografi

beliau menukilkan bahawa apabila berita kewafatan beliau telah sampai

kepada pengetahuan para ulama’ Mesir, maka mereka melakukan solat

jenazah ghaib bagi beliau di Masjid Jamiʿ Al-Azhar dengan kehadiran

lebih empat ribu orang. Semoga Allah  menempatkan beliau bersama

para ulama’ dan awliya’ serta melimpahkan rahmat-Nya dan

pengampunan-Nya kepada beliau, juga buat ibu bapa, ahli keluarga dan

susur galur guru dan murid beliau. Allāhumma Āmīn.

11

Al-Qudsi atau al-Qudusi dari sudut bahasa memberi maksud “suci” atau

“kesucian.” Imām Ibnu Manẓūr berkata:

“Al-Taqdīs itu ialah menyucikan Allah [dari sebarang kekurangan dan

sifat-sifat yang tidak layak bagi-Nya].

Al-Taqdīs juga bermakna menyucikan dan memberkati  (menambah

kebaikan).

Taqaddas pula bermaksud “suci” atau “menjadi suci”.”

R: (Ibn Manzur (711H): Lisan al-Arab).

Allah  berfirman di dalam al-Quran berkenaan kata-kata para malaikat

(surah al-Baqarah: ayat 30):

“Padahal kami sentiasa bertasbih dengan memuji-Mu dan

mensucikan-Mu.”

Imam Al-Zajjāj berkata:

2 Rujukan utama bagi pendahuluan ini ialah Muqaddimah yang disediakan
oleh Dr. ʿAbd al-ʿAzīz Mukhtar bagi kitab “al-Aḥādīth al-Qudsiyyah al-
Arbaʿīniyyah”.
3 Kalimah “  أ  ي” di sini ialah huruf pentafsiran bagi kalimah sebelumnya (  حرف
 .(تفسري

12

“Makna: kami mensucikan-Mu ialah “kami menyucikan diri-diri kami

kerana-Mu/ untuk-Mu.”

Malaikat Jibril  dinamakan sebagai Rūḥ al-Qudus yang bermakna roh

yang suci kerana ia dicipta daripada kesucian. Sebagai contoh Rasulullah

 bersabda:

“Sesungguhnya Ruh yang Qudus telah meniupkan (/menyampaikan

wahyu) ke dalam hatiku bahawa sesungguhnya seseorang itu pasti

tidak akan wafat sehinggalah dia menyempurnakan rezekinya. Maka

bertakwalah kepada Allah dan berusahalah dengan baik dalam

mencari rezeki.”

T: (al-Ḥākim (405H): al-Mustadrak ʿalā al-Saḥīḥayn), No. 1151 [Lafaz di

atas].

Ruh yang Qudus di dalam hadith tersebut adalah merujuk kepada

Sayyidina Jibril .

Hadith Qudsi atau Qudusi4 ialah hadith yang dinisbahkan oleh Rasulullah

 kepada Allah . Hadith Qudsi juga dinamakan sebagai Hadith Ilāhī

atau Hadith Rabbānī. Ia dinamakan “Qudsī” kerana penisbahannya

kepada Allah , dan ia datang dengan mentaqdiskan zat Allah 

4 Berdasarkan penisbahan hadith kepada pihak yang berkata, maka hadith
boleh dibahagikan kepada: (i) Qudsi/Qudusi: Allah , (ii) Marfūʿ: Rasulullah
, (iii) Mawqūf: Sahabat , dan (iv) Maqṭūʿ: Tabiʿīn. Hadith mawqūf dan
maqṭūʿ pada hakikatya ialah athār yang tidak disandarkan kepada
Rasulullah  sebagai perkataan atau perbuatan atau perakuan Baginda .

13

daripada menyerupai mana-mana sifat makhluk atau sifat-sifat

kekurangan.

Al-Imām Al-Ḥāfiẓ Shaykh al-Islām Shihāb al-Dīn Aḥmad Ibnu Ḥajar al-

Haytami (w.974H) mendefinisikan hadith qudsī atau qudusī sebagai:

“Ia adalah sesuatu [hadith] yang dinukilkan kepada kita secara

tersendiri oleh Rasulullah  dan Baginda  menyandarkannya

kepada Tuhannya.”

R: (Ibn Hajar al-Haytami (974H): al-Fath al-Mubin bi Sharh al-Arba'in).

Sebahagian ulama’ mentakrifkannya sebagai:

“Ia adalah hadith yang disandarkan oleh Baginda Nabi  kepada Allah,

dan Baginda Nabi  meriwayatkannya sebagai kalam Allah .”

Dan:

“Suatu [hadith] yang disandarkan kepada Rasulullah  dan Baginda

 menyandarkannya kepada Tuhannya .”

R: (al-Ṣabbāgh (1439H): al-Ḥadīth al-Nabawī: Muṣṭalaḥuh, Balāghatuh,

Kutubuh).

Kesemua definisi-definisi tersebut memberi makna yang sama berkenaan

definisi hadith qudsi.

14

Pada kebiasaannya, hadith qudsi dimulakan dengan ungkapan seperti

berikut:

“Rasulullah  bersabda dan Baginda  menyandarkannya kepada

Tuhan Baginda ”, atau:

“Rasulullah  bersabda pada apa yang Baginda  riwayatkan

daripada Tuhan Baginda ”, atau:

“Allah  berfirman pada apa yang telah diriwayatkan oleh Rasulullah

.”

Dari sudut kandungan pula, hadith qudsi dilihat sangat jarang berkaitan

dengan hukum halal dan haram, dan kebanyakannya adalah berkaitan

dengan kesempurnaan, kemuliaan dan keagungan Allah .

Perbezaan-perbezaan di antara al-Quran dan hadith qudsi boleh

diringkaskan seperti berikut5:

5 Rujukan utama bagi perbezaan ini diambil dari mukadimah yang diletakkan
oleh Dr. ʿAbd al-ʿAzīz Mukhtār Ibrāhīm bagi kitab ini.

15

Perbezaan

pertama:

Lafaz dan makna al-Quran adalah daripada Allah 

dan tidak ada campur tangan bagi Rasulullah  pada

lafaznya melainkan Baginda  hanya

menyampaikannya.

Bagi hadith qudsi pula, maknanya adalah daripada

Allah  dan lafaznya pula adalah daripada Rasulullah

.

Perbezaan
kedua:

Al-Quran adalah merupakan mukjizat daripada Allah

 yang kekal sepanjang zaman dan sentiasa

terpelihara daripada sebarang penukaran atau

perubahan. Dan Allah  juga mencabar seluruh

bangsa arab untuk mendatangkan seumpamanya,

namun mereka pasti tidak mampu melakukannya.

Manakala hadith qudsi pula bukanlah merupakan

satu cabaran (mukjizat) terhadap orang-orang arab

dan ia tidak terpelihara daripada pemalsuan yang

boleh berlaku padanya, berpunca daripada para

pereka hadith palsu, orang-orang zindik dan ahli-ahli

bid’ah yang pelbagai.

Perbezaan
ketiga:

Tidak diharuskan periwayatan al-Quran dengan

maknanya sahaja kerana lafaznya dan maknanya

adalah taʿabbud (ibadah).

Hadith qudsi pula diharuskan untuk diriwayatkan

dengan makna sepertimana hadith-hadith nabawi

yang lain.

Perbezaan
keempat:

Al-Quran boleh dibaca di dalam solat sama ada solat

dengan suara nyaring atau perlahan, sama ada solat

sunat atau solat fardu, dan solat tidak akan sah

melainkan dengan bacaan al-Quran.

Manakala hadith qudsi pula tidak dibolehkan

pembacaannya di dalam solat.

Perbezaan
kelima:

Istilah “Al-Quran” adalah istilah yang khusus dengan

lafaznya.

16

Lafaz hadith qudsi tidak boleh dinamakan sebagai

“al-Quran.”

Perbezaan
keenam:

Al-Quran dinukilkan kepada kita daripada satu

generasi ke generasi yang lain dengan jalan yang

mutawātir bagi setiap lafaznya.

Manakala hadith qudsi pula: ada yang dinukilkan

secara mutawātir dan ada yang dinukilkan secara

āḥād.

Perbezaan
ketujuh:

Satu ayat daripada al-Quran dinamakan sebagai

“āyah” dan beberapa ayat dinamakan sebagai satu

“sūrah”.

Manakala hadith qudsi pula tidak dinamakan sebagai

“āyah” dan himpunan lafaznya juga tidak dinamakan

sebagai “sūrah”.

Perbezaan
kelapan:

Orang yang berada di dalam keadaan hadas kecil

dilarang menyentuh al-Quran dan orang yang berada

dalam keadaan hadas besar, junub atau

seumpamanya diharamkan membaca al-Quran.

Manakala orang yang berada di dalam keadaan

hadas kecil atau besar tidak diharamkan untuk

menyentuh atau membaca hadith qudsi.

Perbezaan
kesembilan:

Pembacaan al-Quran dengan lafaznya adalah

merupakan satu bentuk ibadah (taʿabbud) dan bagi

setiap hurufnya diberikan pahala sebanyak sepuluh

kebajikan.

Manakala pembacaan lafaz hadith qudsi tidak

dianggap sebagai bentuk ibadah (taʿabbud) dan tidak

pula diberikan ganjaran bagi setiap huruf

daripadanya sepuluh kebajikan.

Perbezaan
kesepuluh

Al-Quran tidak dinisbahkan melainkan hanya semata-

mata kepada Allah .

17

Manakala hadith qudsi dinisbahkan asalnya kepada

Allah  (nisbat al-inshā’) dan dinisbahkan kepada

Rasulullah  sebagai pemberi/ penyampai khabar

(nisbat al-ikhbār).

*

Perbezaan

pertama:

Hadith nabawi meliputi perkataan (qawl), perbuatan

(afʿāl), perakuan (taqrīr) dan sifat fizikal Rasulullah .

Manakala hadith qudsi pula hanya berkaitan dengan

perkataan Baginda .

Perbezaan

kedua:

Dari sudut lafaz periwayatan, hadith nabawi

dinisbahkan secara langsung kepada Rasulullah .

Manakala hadith qudsi diriwayatkan oleh Baginda 

dan dinisbahkan oleh Baginda  kepada Allah .

*

Aspek
Perbezaan

Al-Quran Hadith Qudsi Hadith Nabawi

Lafaz Lafaznya
daripada Allah


Maknanya
daripada Allah,
tetapi lafaznya
daripada
Rasulullah 

Sumbernya
adalah wahyu dan
lafaznya daripada
Rasulullah 

Taʿabbud Lafaznya adalah
taʿabbud (satu
bentuk ibadah)

Lafaznya
bukanlah
merupakan
taʿabbud (satu

bentuk ibadah),
seperti kitab-kitab
samāwī yang lain
melainkan al-
Quran

Lafaznya
bukanlah
merupakan
taʿabbud (satu

bentuk ibadah)

Mukjizat Lafaznya adalah
mukjizat

Lafaznya
bukanlah mukjizat

Lafaznya
bukanlah mukjizat

18

Skop Merangkumi
semua topik
agama

Kebanyakannya
adalah berkenaan
dengan
kesempurnaan,
kemuliaan dan
keagungan Allah
.

Merangkumi
semua topik
agama

Bacaan
Solat

Menjadi bacaan
di dalam solat

Tidak boleh
menjadi bacaan
dalam solat

Tidak boleh
menjadi bacaan
dalam solat

Keadaan
Junub,

Haid dan
Nifas

Tidak boleh
dibaca

Boleh dibaca Boleh dibaca

*

Di antara penulisan para ulama’ berkenaan dengan hadith qudsi ialah:

• “Al-Aḥādīth al-Qudsiyyah” oleh al-Imām al-Nawawī (w.676H).

• “Al-Arba’in al-Ilāhiyyah” oleh al-Imām Abū al-Ḥasan ʿAli bin al-

Mufaḍḍal al-Lakhmī al-Maqdisī (w.611H).

• “Mishkāt al-Anwār fī mā ruwiya ʿan Allāh – subḥānahu wa taʿālā”

oleh al-Imām Muḥyī al-Dīn Muḥammad bin ʿAlī al-Ṭā’ī al-Andalusī

(w.638H/1240M).

• “Al-Maqāṣid al-Saniyyah fi al-Aḥādīth al-Ilāhiyyah” oleh al-Imām

Abū al-Qāsim ʿAlī Ibnu Balbān al-Ḥanbali (w.739H).

• “Al-Aḥādīth Al-Arbaʿīn Al-Qudsiyyah” (kitab ini) oleh al-Imām Mullā

ʿAlī al-Qārī (w.1014H/1606M) – kitab ini.

• “Al-Itḥāfāt al-Saniyyah fi al-Aḥādīth al-Qudsiyyah” oleh al-Imām al-

ʿAllāmah al-Ḥāfiẓ ʿAbd al-Ra’ūf al-Munāwī (w.1301H). Beliau telah

menghimpunkan 272 hadith qudsi di dalam kitab ini.

• “Arbaʿūn Hadīthā Qudsiyyah fi al-Thanā’ ʿalā Allah” oleh al-Imām

al-Shaykh Yūsūf bin Ismāʿīl al-Nabhānī (w.1350H).

19





Matan dan Terjemahan

20

Dengan nama Allah, yang Maha Pemurah, lagi Maha Mengasihani.

Segala puji bagi Allah, Yang Maha Tinggi [Kemuliaan-Nya] lagi Maha

Agung, dan Yang Maha Dermawan lagi Maha Mulia,

Dan selawat dan salam yang sempurna lagi lengkap [dipanjatkan] kepada

Penghulu anak ʿAdnān [Rasulullah ],

Dan ke atas ahli keluarga dan para sahabat Baginda [ ], para pembawa

ilmu dan adab-adab Baginda , serta ke atas para tabiʿīn, dan pengikut

mereka sehingga ke hari kiamat.

Adapun selepas itu,

Sesungguhnya telah terlintas di fikiran si fakir kepada rahmat Tuhannya

yang Maha Pencipta, ʿAlī bin Sulṭān Muḥammad al-Qārī,

21

Untuk saya menghimpunkan empat puluh (40) hadith daripada hadith-

hadith qudsi dan kalimah-kalimah yang menjadi peneman,

Yang diriwayatkan oleh kemuncak para perawi dan purnama penuh para

thiqāt (Rasulullah ) – ke atas Baginda sebaik-baik selawat dan

semulia-mulia salam daripada Allah ,

Adakalanya dengan perantaraan Sayyidina Jibril – () ke atasnya

selawat dan salam,

Dan adakalanya dengan wahyu, ilham dan mimpi,

Diserahkan kepada Baginda  untuk menyusun ibaratnya dengan apa

sahaja bentuk ibarat yang Baginda  mahukan daripada pelbagai jenis

kata-kata,

Dan ia berbeza dengan al-Quran yang Mulia dan al-Furqān yang Agung

Dengan hakikat bahawa sesungguhnya penurunan al-Quran itu tidak

berlaku melainkan dengan perantaraan al-Rūḥ al-Amīn [Jibril ]

22

Dan lafaznya itu terikat dengan lafaz yang diturunkan dari al-Lawḥ al-

Maḥfūẓ secara tepat

Kemudian, nukilannya itu mestilah secara mutawatir yang qaṭʿī (tanpa

syak) pada setiap tingkatan [para perawinya], era dan waktu.

Dan terpancar dari permasalahan ini cabang-cabang [permasalahan]

yang banyak di sisi para ulama’, dan ia masyhur di sisi mereka

Di antaranya: Tidak sah solat dengan membaca hadith-hadith qudsi

Dan di antaranya: Tidak haram menyentuhnya (hadith qudsi) dan

membacanya bagi seorang yang berjunub dan wanita yang berada dalam

haid dan nifas,

Dan di antaranya: Tidak kufur seseorang yang mengingkarinya [kerana

ia tidak mencapai tahap qaṭʿī yang mutawātir]

Dan di antaranya: Mukjizat Rasulullah  tidak berkait dengan lafaznya

Dengan harapan agar di dunia ini, saya termasuk di bawah syarat

[hadith]:

23

“Barang siapa yang memelihara bagi umatku ini empat puluh hadith,”

daripada al-Sunnah

Dan di akhirat kelak, saya dapat melalui jalan orang-orang yang

mendapat ganjaran [hadith ini]:

“Maka aku (Rasulullah ) akan menjadi saksi dan pemberi syafaat

baginya pada hari kiamat kelak.”

Hadith-hadith tersebut ialah:

24

Daripada Abū Hurayrah , beliau meriwayatkan bahawa Rasulullah 

bersabda:

“Allah  berfirman (hadith qudsi):

Aku membahagikan solat di antara Aku dan hamba-Ku menjadi dua

bahagian, dan bagi hamba-Ku itu apa yang dia pohonkan [dari-Ku].

Apabila hamba tersebut berkata:   ﴾Segala puji tertentu bagi Allah,

Tuhan yang Memelihara dan Mentadbirkan sekalian alam﴿, maka

Allah berfirman (hadith qudsi): Hamba-Ku memuji-Ku.

25

Apabila hamba tersebut berkata: ﴾Yang Maha Pemurah lagi Maha

Mengasihani﴿, maka Allah berfirman (hadith qudsi): Hamba-Ku

memperindahkan pujiannya bagi-Ku.

Apabila hamba tersebut berkata: ﴾Yang Menguasai pemerintahan hari

Pembalasan (hari akhirat) ﴿, maka Allah berfirman (hadith qudsi):

Hamba-Ku mengagungkan-Ku.

Apabila hamba tersebut berkata: ﴾Engkaulah sahaja (Ya Allah) Yang

kami sembah dan kepada Engkaulah sahaja kami memohon

pertolongan﴿, maka Allah berfirman (hadith qudsi): Ini adalah di antara

Aku dan hamba-Ku, dan bagi hamba-Ku itu apa yang dia pohonkan

[dari-Ku].

Apabila hamba tersebut berkata: ﴾Tunjukilah kami jalan yang lurus﴿

﴾Iaitu jalan orang-orang yang Engkau telah kurniakan nikmat kepada

mereka, bukan (jalan) orang-orang yang Engkau telah murkai dan

bukan pula (jalan) orang-orang yang sesat﴿, maka Allah berfirman

(hadith qudsi): Ini adalah bagi hamba-Ku, dan bagi hamba-Ku itu apa

yang dia pohonkan [dari-Ku].”

Imam Aḥmad (w.241H) telah meriwayatkannya dan juga para pengarang

kitab-kitab utama hadith yang enam melainkan Imam al-Bukhārī

(w.256H).

26

Daripada Abū Hurayrah , beliau berkata: Rasulullah  bersabda:

“Allah  berfirman (hadith qudsi):

Anak Adam telah mendustakan Daku sedangkan dia tidak berhak

melakukannya; dan dia telah mencela Daku sedangkan dia tidak

berhak melakukannya.

Pedustaannya terhadap-Ku ialah kata-katanya: Dia (Allah) tidak akan

mengembalikan [nyawa]ku [setelah Dia mewafatkanku] sepertimana

Dia telah memulakan kejadianku; [sedangkan] penciptaannya yang

pertama dulu itu tidaklah lebih mudah bagi-Ku daripada

mengembalikannya semula [dari sudut akal: mengembalikan sesuatu

yang mati/telah wujud lebih mudah daripada mencipta/menghidupkan

27

sesuatu yang tiada]6 [dari sudut akidah: kedua-duanya – menjadikan

dan menghidupkan – adalah sama mudahnya di sisi Allah]7.

Celaannya terhadap-Ku pula ialah kata-katanya: Allah mempunyai

anak; [sedangkan] Aku [Allah] Yang Maha Esa; Yang menjadi

tumpuan sekalian makhluk untuk memohon sebarang hajat; Aku tidak

beranak, dan Aku pula tidak diperanakkan; dan tidak ada sesiapapun

yang serupa dengan-Ku.”

Imam al-Bukhārī (w.256H) telah meriwayatkannya.

6 Allah  berfirman (Surah al-Rūm: ayat 27): (  و ُن ع ل ي ه ُُثَّ  يُع يُدُه و ُهو   أ ه  اْل  ل ق   أُ  ي  ب د  الَّذ ي   (و ُهو
“Dan Dia lah yang memulakan kejadian sekalian makhluk, kemudian Ia
mengembalikannya (hidup semula sesudah mereka mati), sedang
perlaksanaan yang demikian amatlah mudah bagiNya ...” Ayat ini
merupakan khiṭāb bagi akal agar memahami bahawa menghidupkan yang
mati itu lebih mudah berbanding mencipta sesuatu yang tiada. Dalam erti
kata lain, jika seorang manusia itu boleh diciptakan oleh Allah daripada
tiada, maka menghidupkan manusia yang telah mati dan telah ada pastinya
lebih mudah menurut pandangan akal.
7 Namun begitu dari sudut akidah, kita tidak boleh menyatakan bahawa
menghidupkan manusia yang telah mati itu lebih mudah bagi Allah
berbanding mencipta manusia yang tiada kerana semua perkara mumkin di
sisi Allah adalah sama sahaja. Tasfiran ini telah dijelaskan di dalam tafsir al-

Jalālayn (p.534): ( ائ ه  و إ َّلَّ ف  ُهم   ه ل م ن  اب ت د  ء أ س  ء ب النَّظ ر  إَل  م ا ع ن د ال ُمخ اط ب ني  م ن  أ نَّ إع اد ة الشَّي  ا ع ن د اللَّه  م ن  ال ب د
 .(ت  ع اَل  س و اء ِف  السُُّهول ة

28

Daripada Abū Hurayrah , beliau berkata: Rasulullah  bersabda:

“Allah  berfirman (hadith qudsi):

Anak Adam itu menyakiti [makhluk-]Ku, Dia mencaci masa/waktu,

sedangkan Aku adalah [pencipta] masa/waktu.

Pada kekuasaan-Kulah urusan/ perintah [berkenaan masa/waktu].

Akulah yang mengatur malam dan siang.”

Muttafaq ʿalayh dan Imam al-Bukhārī (w.256H) telah meriwayatkannya

dan juga Imam Aḥmad (w.241H).

29

Daripada Abū Hurayrah , beliau berkata: Rasulullah  bersabda:

Sesungguhnya Allah  berfirman pada hari Kiamat kelak (hadith

qudsi):

“Wahai anak Adam, Aku jatuh sakit dan engkau tidak menziarahi-Ku,”

maka dia (manusia) berkata: “Wahai Tuhanku, bagaimanakah aku

boleh menziarahi-Mu sedangkan Engkau adalah Tuhan yang

mencipta, memiliki dan mentadbir sekalian alam?.”

Allah  berfirman (hadith qudsi): Tidakkah engkau tahu bahawa

sesungguhnya hamba-Ku si fulan itu telah jatuh sakit dan engkau tidak

menziarahinya? Apakah engkau tidak tahu bahawa sesungguhnya

30

sekiranya engkau menziarahi-Nya, engkau akan mendapatkan

[rahmat]-Ku di sisinya?.”

“Wahai anak Adam, Aku telah meminta makanan daripadamu, akan

tetapi engkau tidak memberi-Ku makan,” maka dia berkata: “Wahai

Tuhanku, bagaimanakah aku boleh memberi Engkau makan

sedangkan Engkau adalah Tuhan yang mencipta, memiliki dan

mentadbir sekalian alam?.”

Allah  berfirman (hadith qudsi): “Tidakkah engkau tahu

sesungguhnya hamba-Ku si fulan telah meminta makanan

daripadamu, akan tetapi engkau tidak memberinya makan? Tidakkah

engkau tahu sesungguhnya bahawa jika engkau memberinya makan,

engkau akan mendapatkan [ganjarannya] itu di sisi-Ku?.”

“Wahai anak Adam, Aku meminta minum daripadamu tetapi engkau

tidak memberi-Ku minum,” maka dia berkata: “Wahai Tuhanku,

bagaimanakah aku boleh memberi Engkau minum sedangkan Engkau

adalah Tuhan yang mencipta, memiliki dan mentadbir sekalian alam?.”

Allah  berfirman (hadith qudsi): “Hamba-Ku si fulan telah meminta

minum daripadamu, tetapi engkau tidak beri memberinya minum.

Apakah engkau tidak tahu bahawa sesungguhnya sekiranya engkau

memberinya minum, engkau pasti akan mendapatkan [ganjarannya]

itu di sisi-Ku?.”

Imam Muslim (w.261H) telah meriwayatkannya.

31

Daripada Anas , beliau berkata: Aku telah mendengar Baginda Nabi

 bersabda:

“Allah  berfirman (hadith qudsi):

Apabila aku menguji hamba-Ku dengan dua kekasihnya (buta kedua-

dua belah matanya), lalu dia bersabar, maka Aku akan menggantikan

bagi kedua-duanya itu syurga.”

Maksudnya dengan “dua kekasihnya” ialah “kedua-dua belah

matanya.”

Imam Aḥmad (w.241H) telah meriwayatkannya dan juga Imam al-Bukhārī

(w.256H).

32

Daripada Shaddād bin Aws , beliau berkata: Aku telah mendengar

Rasulullah  bersabda:

“Sesungguhnya Allah  berfirman (hadith qudsi):

Apabila aku menguji seorang hamba yang beriman daripada kalangan

hamba-Ku (/menimpakannya dengan bala’ ujian), lalu dia memuji-Ku

dan bersabar di atas ujian/bala’ yang telah Aku timpakan ke atasnya,

maka apabila dia bangun daripada tempat pembaringannya kelak, dia

bersih daripada dosa-dosa sepertimana pada hari ibunya

melahirkannya.

Dan Allah  juga berfirman bagi para malaikat yang mencatat

amalannya:

Sesungguhnya Aku telah mengikat hamba-Ku ini dengan ikatan dan

Aku menimpakannya dengan bala’ ujian [sakit/ uzur sehingga dia tidak

mampu beramal seperti kebiasannya], maka teruskanlah catatan

33

kamu baginya seperti mana yang kamu catatkan untuknya [amal

solehnya] sewaktu dia masih sihat.”

Imam Aḥmad (w.241H) telah meriwayatkannya.

34

Daripada Abū Hurayrah , beliau berkata: Sesungguhnya Rasulullah 

telah melawat seorang yang sakit, kemudian Baginda  bersabda:

“Terimalah khabar gembira, sesungguhnya Allah  berfirman (hadith

qudsi):

Ia (sakit/ demam) ini adalah merupakan api-Ku yang Aku kuasakannya

ke atas hamba-Ku yang beriman di dunia, sebagai bahagiannya dari

api neraka di akhirat kelak [yang telah didahulukan di dunia ini, maka

tidak ada lagi bahagian api neraka baginya di akhirat kelak].”

Imam Aḥmad (w.241H) telah meriwayatkannya dan juga Imam Ibnu

Mājah (w.273H) serta Imam al-Bayhaqī (w.458H) di dalam “Shuʿab al-

Īmān”.

35

Daripada Anas [bin Mālik] , beliau meriwayatkan bahawa

sesungguhnya Rasulullah  bersabda:

“Sesungguhnya Allah  berfirman (hadith qudsi):

Demi kemuliaan-Ku dan keagungan-Ku, Aku tidak akan mengeluarkan

seseorang daripada dunia ini sedangkan Aku mahu

mengampunkannya, sehinggalah Aku mengambil setiap dosa/

kesalahan yang ditanggungnya di lehernya, dengan kesakitan pada

tubuh badannya dan kesempitan pada rezekinya.”

Imam Razīn8 (w.535H) telah meriwayatkannya.

8 Beliau ialah al-Imām al-Muḥaddith al-Shahīr Ibnu ʿAmmār, Razīn bin
Muʿāwiyah al-ʿAbdarī al-Andalusī. Beliau adalah salah seorang tokoh
ulama’ yang masyhur pada kurun ke-6 Hijrah kerana keilmuan beliau di
dalam bidang hadith, fiqh, sirah dan sejarah. Beliau juga merupakan
pengarang kitab “Tajrīd al-Ṣiḥāḥ wa al-Sunan” yang masyhur dengan
ziyādātnya. Beliau wafat di Mekah pada bulan Muharram tahun 535 Hijrah
(al-Dhahabī).

36

Daripada Wāthilah , beliau meriwayatkan bahawa sesungguhnya

Rasulullah  bersabda:

“Allah  berfirman (hadith qudsi):

Aku di sisi sangkaan hamba-Ku terhadap-Ku.

Maka hendaklah dia mempunyai sangkaan [yang baik] terhadap-Ku

dengan apa yang dia mahu [kerana Aku mengurniakannya

sepertimana sangkaannya terhadap-Ku].”

Imam al-Ṭabarānī (w.360H) telah meriwayatkannya dan juga Imam al-

Ḥākim (w.405H) dengan sanad yang ṣaḥīḥ.

37

Daripada Abū Hurayrah , beliau meriwayatkan bahawa sesungguhnya

Rasulullah  bersabda:

“Allah  berfirman (hadith qudsi):

Aku telah menyediakan bagi para hamba-Ku yang soleh, apa yang

tidak pernah dilihat oleh mata, dan tidak dipernah didengari oleh

telinga, dan tidak pernah terlintas di hati seorang manusia pun.”

Imam Aḥmad (w.241H) telah meriwayatkannya dan juga Imam al-Bukhārī

(w.256H), Imam Muslim (w.261H), Imam al-Tirmidhī (w.279H) dan Imam

Ibnu Mājah (w.273H).

38

Daripada Abū Hind al-Dārī , beliau meriwayatkan bahawa Rasulullah 

bersabda:

“Allah  berfirman (hadith qudsi):

Barang siapa yang tidak reda dengan ketentuan-Ku, dan tidak

bersabar dengan ujian-Ku, maka hendaklah dia mencari Tuhan selain-

Ku [dan dia pasti tidak akan menemuinya].”

Imam al-Ṭabarānī (w.360H) telah meriwayatkannya dengan sanad yang

ḍaʿīf.

39

Daripada Abū Hurayrah , beliau meriwayatkan bahawa Rasulullah

bersabda:

Allah  berfirman (hadith qudsi):

“Setiap amalan anak Adam adalah untuk dirinya melainkan puasa.

Sesungguhnya ia adalah untuk-Ku dan Aku-lah yang akan

memberikan ganjaran untuknya.”

Imam al-Bukhārī (w.256H) telah meriwayatkannya dan juga Imam Muslim

(w.261H).

40

Daripada Abu Hurayrah , beliau telah meriwayatkan bahawa Rasulullah

 bersabda:

Allah  berfirman (hadith qudsi): “Apabila hamba-Ku mahu melakukan

satu kebajikan tetapi dia tidak melaksanakannya, Aku menulis baginya

satu kebajikan.

Dan apabila dia melakukannya, Aku mencatatnya dengan sepuluh

(10) kebajikan sehingga tujuh ratus (700) kali ganda.

Dan apabila dia terfikir/ mahu untuk melakukan kejahatan, kemudian

dia tidak melakukannya, maka Aku tidak mencatat dosa/kesalahan

baginya.

Dan sekiranya dia melakukannya, maka Aku mencatatkan baginya

satu kejahatan sahaja.”

Imam al-Bukhārī (w.256H) telah meriwayatkannya dan juga Imam Muslim

(w.261H) serta Imam al-Tirmidhī (w.279H).

41

Daripada Abu Hurayrah , beliau meriwayatkan bahawa Rasulullah 

bersabda:

“Allah  berfirman (hadith qudsi):

Apabila hamba-Ku gembira/cinta untuk bertemu dengan-Ku, maka

Aku juga cinta untuk menemuinya.

Dan apabila dia benci untuk bertemu dengan-Ku, maka Aku juga benci

untuk bertemu dengan-Nya.”

Imam Malik (w.179H) telah meriwayatkannya dan juga Imam al-Bukhari

(w.256H) serta Imam al-Nasā’ī (w.303H).

42

Daripada Abū Dharr al-Ghifāri , beliau meriwayatkan bahawa

Rasulullah  bersabda:

“Allah  berfirman (hadith qudsi):

43

Wahai para hamba-Ku, sesungguhnya Aku telah mengharamkan

kezaliman ke atas diri-Ku (Aku Maha Suci daripada melakukan

kezaliman), dan Aku telah menjadikannya sesuatu yang haram di

antara sesama kamu, maka janganlah kamu saling zalim-menzalimi.

Wahai para hamba-Ku, setiap daripada kamu adalah sesat melainkan

sesiapa yang Aku kurniakan hidayat (petunjuk) kepadanya, maka

mintalah hidayat daripada-Ku, pasti Aku akan memberi hidayat

kepada kamu.

Wahai para hamba-Ku, setiap daripada kamu adalah lapar melainkan

sesiapa yang Aku kurniakan makanan kepadanya, maka mintalah

makanan daripada-Ku, pasti Aku akan memberi makanan kepada

kamu.

Wahai para hamba-Ku, setiap daripada kamu adalah bertelanjang

(tidak mempunyai pakaian) melainkan sesiapa yang Aku kurniakan

pakaian kepadanya, maka mintalah pakaian daripada-Ku, pasti Aku

akan memberi pakaian kepada kamu.

Wahai para hamba-Ku, sesungguhnya kamu melakukan kesalahan di

waktu malam dan siang, dan Aku mengampunkan segala dosa (/bagi

kamu dosa-dosa kamu) kesemuanya, maka mintalah keampunan dari-

Ku, pasti Aku akan memberi keampunan kepada kamu.

Wahai para hamba-Ku, sesungguhnya kamu tidak akan mampu buat

selama-lamanya untuk menyampaikan kemudaratan kepada-Ku bagi

menyakiti-Ku, dan kamu tidak akan mampu buat selama-lamanya

untuk menyampaikan kemanfaatan kepada-Ku bagi memberi manfaat

kepada-Ku.

Wahai para hamba-Ku, sesungguhnya sekiranya hamba yang

pertama dari kalangan kamu dan yang terakhir dari kalangan kamu,

44

termasuk manusia dan jin keseluruhannya berada di atas hati seorang

lelaki yang paling bertakwa dari kalangan kamu, maka keadaan itu

tidak akan menambah sesuatu apa pun dalam kekuasaan-Ku.

Wahai para hamba-Ku, sesungguhnya sekiranya hamba yang

pertama dari kalangan kamu dan yang terakhir dari kalangan kamu,

termasuk manusia dan jin keseluruhannya berada di atas hati seorang

lelaki yang paling jahat dari kalangan kamu, maka keadaan itu tidak

akan mengurangkan sesuatu apa pun dari kekuasaan-Ku.

Wahai para hamba-Ku, sesungguhnya sekiranya hamba yang

pertama dari kalangan kamu dan yang terakhir dari kalangan kamu,

termasuk manusia dan jin keseluruhannya berdiri di satu tempat lalu

kesemuanya memohon daripada-Ku dan Aku berikan permintaan

setiap seorang dari kalangan mereka yang membuat permintaan,

maka perkara itu tidak akan mengurangkan apa yang ada di sisi-Ku

melainkan seperti satu jarum yang dimasukkan ke dalam air laut.

Wahai para hamba-Ku, hanyasanya ia adalah amalan-amalan kamu

yang Aku perhitungkan untuk kamu, kemudian Aku menyempurnakan

ganjaran baginya, maka barang siapa yang mendapati kebaikan

[amalannya], maka hendaklah dia memuji Allah  dan barang siapa

yang mendapati sebaliknya (keburukan amalannya), maka janganlah

dia mengeji melainkan dirinya sendiri.”

Imam Muslim (w.261H) telah meriwayatkannya.

45

Daripada Abū Hurayrah , beliau berkata: Rasulullah  bersabda:

“Allah  berfirman (hadith qudsi):

Aku adalah [Tuhan] Yang Maha Kaya daripada segala sekutu.

Barang siapa melakukan satu amalan yang mana dia menyekutukan

Daku padanya dengan selain-Ku, maka Aku meninggalkannya (tidak

menerima amalannya itu) dan sekutunya itu.”

Imam Muslim (w.261H) telah meriwayatkannya.

46

Daripada Abū Hurayrah , beliau meriwayatkan bahawa Rasulullah 

bersabda:

Allah  berfirman (hadith Qudsi):

“Berikanlah infak [daripada hartamu] (/belanjakanlah hartamu untuk

tujuan kebaikan), Aku akan memberi infak (rezeki/ harta) kepadamu.”

Imam Aḥmad (w.241H) telah meriwayatkannya dan juga al-Shaykhān

(Imam al-Bukhārī (w.256H) dan Imam Muslim (w.261H)).

47

Daripada Abū Hurayrah , beliau meriwayatkan bahawa Rasulullah 

bersabda:

“Allah  berfirman (hadith qudsi):

Rahmat-Ku telah mendahului kemurkaan-Ku.”

Imam Muslim (w.261H) telah meriwayatkannya.

48

Daripada Anas , beliau meriwayatkan bahawa Rasulullah  bersabda:

“Allah  berfirman (hadith qudsi):

Apabila seorang hamba mendekatkan dirinya kepada-Ku dengan

[amalan soleh/ketaatan yang ibarat] sejengkal, maka Aku

mendekatinya [dengan kurniaan pahala/rahmat yang lebih besar

ibarat] sehasta.

Dan apabila dia mendekatkan dirinya kepada-Ku dengan [amalan

soleh/ketaatan yang ibarat] sehasta, maka Aku mendekatinya [dengan

kurniaan pahala/rahmat yang lebih besar ibarat] sedepa.

Dan apabila dia datang kepada-Ku dengan [amalan soleh/ketaatan

yang ibarat] berjalan, maka Aku datang kepadanya [dengan kurniaan

pahala/rahmat yang lebih besar ibarat] berlari9.”

Imam al-Bukhārī (w.256H) telah meriwayatkannya.

9 Maha Suci Allah daripada sifat-sifat jisim seperti bergerak, berdiam,
bertempat, berpindah, bersaiz dan mempunyai jarak, sama ada dekat atau
jauh.

49

Daripada ʿAbd al-Raḥmān bin ʿAwf , beliau meriwayatkan bahawa

Rasulullah  bersabda:

“Allah  berfirman (hadith qudsi):

Aku adalah Yang Maha Pemurah (Luas Rahmat-Nya). Aku telah

mencipta rahim, dan Aku memberinya satu nama yang dikeluarkan

dari nama-Ku.

Barang siapa yang menghubungkannya (silaturahim), maka Aku

menghubungkannya [dengan rahmat-Ku].

Dan barang siapa yang memutuskannya (silaturahim), maka Aku juga

memutuskannya [daripada rahmat-Ku].”

Imam Aḥmad (w.241H) telah meriwayatkannya dan juga Imam al-Bukhārī

(w.256H) di dalam al-Adab [al-Mufrad], Imam Abū Dāwūd (w.275H),

Imam al-Tirmidhī (w.279H) dan Imam al-Ḥākim [al-Naysabūrī] (w.405).

50

Daripada Abū Hurayrah , beliau meriwayatkan bahawa Rasulullah

bersabda:

“Allah  berfirman (hadith qudsi):

[Sifat] Kebanggaan/kemegahan adalah [seumpama] kain selendang-

Ku, [sifat] keagungan/kebesaran adalah [seumpama] kain pakaian-

Ku10.

Barang siapa yang merebut daripada-Ku salah satu daripada kedua-

duanya (bersifat dengan sifat-sifat yang hanya layak bagi-Ku ini),

maka Aku akan mencampakkannya ke dalam api neraka.”

Imam Aḥmad (w.241H) telah meriwayatkannya dan juga Imam Abū

Dāwūd (w.275H) dan Imam Ibnu Mājah (w.273H).

10 Maha Suci Allah daripada berhajat kepada pakaian. Ini adalah daripada
hadith mutashābihāt yang wajib ditakwil. Hadith ini adalah merupakan
kiasan bagi dua sifat yang hanya layak bagi Allah  semata-mata iaitu (i)
membesarkan diri (bermegah) dan (ii) mengagungkan diri. Kedua-dua sifat
ini tidak layak bagi makhluk kerana sifat makhluk adalah (i) tawaduk dan (ii)
merendahkan diri (al-Khaṭṭābī).

51

Daripada Abū Hurayrah , beliau meriwayatkan bahawa Rasulullah 

bersabda:

“Allah  berfirman (hadith qudsi):

Hamba-Ku yang paling dicintai oleh-Ku ialah yang paling segera

berbuka puasa [apabila telah masuk waktunya].”

Imam Aḥmad (w.241H) telah meriwayatkannya dan juga Imam al-

Tirmidhī (w.279H) dan Imam Ibnu Mājah (w.273H).

52

Daripada Muʿādh [bin Jabal] , beliau meriwayatkan bahawa Rasulullah

 bersabda:

“Allah  berfirman (hadith qudsi):

Orang-orang yang saling berkasih-sayang kerana keagungan-Ku,

maka bagi mereka [di akhirat nanti] mimbar-mimbar daripada cahaya.

Mereka dicemburui oleh para Nabi [ ] dan para syuhada’ (orang-

orang yang mati syahid).”

Imam al-Tirmidhī (w.279H) telah meriwayatkannya.

53

Daripada Abū Umāmah [al-Bāhilī] , beliau meriwayatkan bahawa

Rasulullah  bersabda:

“Allah  berfirman (hadith qudsi):

Sebaik-baik perkara untuk seorang hamba-Ku melakukan ibadah

kepada-Ku dengannya ialah memberi nasihat (inginkan kebaikan)

bagi/kerana-Ku11.”

Imam Aḥmad (w.241H) telah meriwayatkannya dengan sanad yang

ḥasan.

11 Menurut Al-Imām Al-Mujaddid Ibnu Daqīq al-ʿĪd (w.702H), kalimah
“nasihat” di dalam bahasa Arab mempunyai makna yang sangat luas dan
mendalam. Tidak ada kalimah lain yang boleh memberikan makna yang
sama sepertinya. Ia adalah satu kalimah yang menghimpunkan kebaikan
dunia dan akhirat. Menurut beliau lagi, “nasihat bagi/kerana Allah”
bermaksud: beriman dengan-Nya, menafikan syirik terhadap-Nya, tidak
mengingkari sifat-sifat-Nya iaitu sifat-sifat kesempurnaan (kamāl) dan
keagungan (jalāl), menyucikannya daripada segala kekurangan, melakukan
ketaatan kepada-Nya, menjauhi maksiat terhadap-Nya, cinta dan marah
kerana-Nya, jihad terhadap kekufuran kepada-Nya, memperakui nikmat-
Nya, bersyukur kepada-Nya, mengikhlaskan seluruh amalan hanya untuk-
Nya, menyeru para makhluk dan menggalakkan mereka untuk
mengamalkan seluruh sifat dan amalan yang telah disebutkan ini dan
bersifat lemah lembut terhadap mereka.

54

Daripada Muʿādh , beliau meriwayatkan bahawa Rasulullah 

bersabda:

“Allah  berfirman (hadith qudsi):

Wajiblah kecintaan-Ku bagi mereka yang saling kasih mengasihi

kerana-Ku, dan mereka yang saling berhimpun kerana-Ku, dan

mereka yang saling bantu membantu kerana-Ku dan mereka yang

saling ziarah-menziarahi kerana-Ku.”

Imam Aḥmad (w.241H) telah meriwayatkannya dengan sanad yang

ṣaḥīḥ, dan juga Imam al-Ṭabarānī (w.), Imam al-Ḥākim (w.405H) serta

Imam al-Bayhaqī (w.) di dalam Shuʿab al-Īmān.

55

Daripada ʿAbdullāh Ibnu ʿUmar , beliau meriwayatkan bahawa

Rasulullah  bersabda:

“Allah  berfirman (hadith qudsi):

Mana-mana hamba dari kalangan para hamba-Ku yang keluar

berjihad di jalan-Ku bagi mencari keredaan-Ku, maka Aku memberi

jaminan kepadanya: sekiranya Aku mengembalikannya, maka Aku

akan mengembalikannya dengan apa yang dia dapati daripada pahala

atau harta ghanimah (rampasan perang).

Dan sekiranya aku mewafatkannya, maka [Aku memberi jaminan

bahawa] Aku akan memberi keampunan baginya dan Aku akan

merahmatinya serta Aku akan memasukkannya ke dalam syurga.”

Imam Aḥmad (w.241H) telah meriwayatkannya dengan sanad yang ṣaḥīḥ

dan juga Imam al-Nasā’ī (w.303H).

56

Daripada Abū Qatadah , beliau meriwayatkan bahawa Rasulullah 

bersabda:

“Allah  berfirman (hadith qudsi):

Aku telah memfardukan ke atas umatmu lima solat fardu dan Aku telah

mengambil janji di sisi-Ku bahawa sesungguhnya barang siapa yang

memelihara perlaksanaan-Nya pada waktunya, maka Aku akan

memasukkannya ke dalam syurga.

Dan barang siapa yang tidak memeliharanya [pada waktunya], maka

tidak ada janji yang sedemikian di sisi-Ku.”

Imam Ibnu Mājah (w.273H) telah meriwayatkannya dengan sanad yang

ḥasan.

57

Daripada Abū al-Dardā’ , beliau meriwayatkan bahawa Rasulullah 

bersabda:

“Allah  berfirman (hadith qudsi) kepada Nabi ʿĪsā :

Wahai ʿĪsā, sesungguhnya Aku akan membangkitkan selepasmu satu

umat: apabila mereka mendapat sesuatu perkara yang mereka sukai,

maka mereka akan memuji-Ku dan bersyukur kepada-Ku.

Dan sekiranya mereka ditimpa dengan sesuatu perkara yang mereka

benci/ tidak sukai, maka mereka akan bersabar dan mengharapkan

ganjaran daripada-Ku. Mereka terus bersabar dan mengharapkan

kurniaan-Ku.

Beliau berkata: Wahai Tuhanku, bagaimanakah mereka itu: wa lā ḥilm,

wa lā ʿilm. Allah  berfirman (hadith qudsi): Aku memberi kurniaan

kepada mereka daripada sifat kesabaran-Ku dan ilmu-Ku.”

Imam Aḥmad (w.241H) telah meriwayatkannya dan juga Imam al-

Ṭabarānī (w.360H) dengan sanad yang ṣaḥīḥ serta Imam al-Bayhaqī

(w.458H) di dalam Shuʿab al-Īmān.

58

Daripada ʿAbdullāh Ibnu ʿAbbās , beliau meriwayatkan bahawa

Rasulullah  bersabda:

“Allah  berfirman (hadith qudsi):

Barang siapa yang mengetahui (beriman) bahawa sesungguhnya Aku

Maha Berkuasa untuk memberi keampunan bagi dosa-dosa, maka

Aku akan memberi keampunan baginya dan Aku tidak hiraukan

[berapa banyak dosa-dosanya] selama mana dia tidak menyekutukan

sesuatu dengan-Ku.”

Imam al-Ṭabarānī (w.360H) telah meriwayatkannya dengan sanad yang

ṣaḥīḥ dan juga Imam al-Ḥākim (w.405H).

59

Daripada Abū Hurayrah , beliau meriwayatkan bahawa Rasulullah 

bersabda:

“Apabila aku menguji hamba-Ku yang mukmin [dengan musibah], dan

dia tidak mengadu tentang [ujian]-Ku itu kepada orang-orang yang

menziarahinya, maka Aku akan melepaskannya dari tahanan-Ku dan

Aku akan menukarkan baginya daging yang lebih baik dari dagingnya

yang terdahulu, dan darah yang lebih baik dari darahnya yang

terdahulu. Kemudian, bolehlah dia memulakan amalan yang baru.”

Imam al-Ḥākim (w.405H) meriwayatkannya dengan sanad yang ṣaḥīḥ

dan juga Imam al-Bayhaqī (w.458H) di dalam Shuʿab al-Īmān.

60

Daripada Anas  (w.93H), beliau meriwayatkan bahawa Rasulullah 

bersabda:

“Allah  berfirman (hadith qudsī):

Wahai anak Adam! Sesungguhnya tidaklah engkau berdoa kepada-

Ku dan berharap kepada-Ku melainkan Aku akan mengampunkan

engkau di atas apa sahaja yang telah engkau lakukan, dan Aku tidak

peduli.

Wahai anak Adam! Sekiranya dosa-dosamu sampai ke puncak langit,

kemudian engkau memohon keampunan daripada-Ku, pasti Aku akan

mengampunkan engkau.

Wahai anak Adam! Sekiranya engkau datang kepada-Ku dengan

kesalahan sepenuh bumi ini, kemudian engkau berjumpa dengan-Ku

dalam keadaan engkau tidak menyekutukan-Ku dengan sesuatu apa

61

pun, pasti Aku akan mengurniakanmu dengan keampunan yang

sepenuhnya.”

Imam al-Tirmidhī (w.279H) telah meriwayatkannya dengan sanad yang

ṣaḥīḥ.

62

Daripada Abū Hurayrah , beliau meriwayatkan bahawa Rasulullah 

bersabda:

“Tuhan kamu (Allah ) telah berfirman (hadith qudsi):

Sekiranya para hamba-Ku mentaati-Ku, maka Aku akan menurunkan

hujan buat mereka pada waktu malam, dan Aku akan menerbitkan

matahari ke atas mereka pada waktu siang, dan Aku tidak akan

memperdengarkan mereka suara guruh.”

Imam Aḥmad (w.241H) telah meriwayatkannya dengan sanad yang ṣaḥīḥ

dan juga Imam al-Ḥākim (w.405H).

63

Daripada Anas , beliau meriwayatkan bahawa Rasulullah  bersabda:

“Tuhan kamu (Allah ) berfirman (hadith qudsi):

Aku adalah Tuhan yang berhak untuk ditakuti, maka janganlah

dijadikan tuhan yang lain bersama-Ku.

Barang siapa yang bertakwa (memelihara dirinya) dari menjadikan

tuhan yang lain bersama-Ku, maka Aku berhak untuk memberi

keampunan kepadanya.”

Imam Aḥmad (w.241H) telah meriwayatkannya dan juga Imam al-

Tirmidhī (w.279H), Imam al-Nasā’ī (w.303H), Imam Ibnu Mājah (w.273H)

dan Imam al-Ḥākim [al-Naysabūrī] (w.405H).

64

Daripada Abū al-Dardā’ , beliau meriwayatkan bahawa Rasulullah

bersabda:

“Allah  berfirman (hadith qudsi):

Wahai anak adam, lakukanlah solat empat rakaat [ḍuḥā] bagi-Ku di

awal hari, Aku akan mencukupkan [keperluanmu sehingga ke]

akhirnya.”

Imam al-Tirmidhī (w.279H) telah meriwayatkannya dengan sanad yang

ṣaḥīḥ.

65

Daripada Abū Hurayrah , beliau meriwayatkan bahawa Rasulullah

bersabda:

“Sesungguhnya Allah  berfirman (hadith qudsi):

Wahai anak Adam, tumpukanlah/ khususkanlah masamu [dengan

bersungguh-sungguh] untuk beribadah kepada-Ku, maka Aku akan

penuhkan dadamu dengan kekayaan dan Aku akan menutup

kefakiranmu.

Dan sekiranya engkau tidak melakukannya, maka Aku akan penuhkan

kedua-dua tanganmu dengan kesibukan dan Aku tidak akan menutup

kefakiranmu.”

Imam Aḥmad (w.241H) telah meriwayatkannya dan juga Imam al-

Tirmidhī (w.279H), Imam Ibnu Mājah (w.273H) serta Imam al-Ḥākim

(w.405H).

66

Daripada Abu Saʿīd [al-Khudrī] , beliau meriwayatkan bahawa

Rasulullah  bersabda sesungguhnya:

“Allah  berfirman [hadith qudsi]:

Sesungguhnya seseorang hamba itu, apabila Aku telah sihatkan

baginya jasadnya, dan Aku telah lapangkan baginya kehidupannya,

[serta telah] berlalu ke atasnya lima tahun, [namun dia] tidak datang

untuk mengunjungi Daku, [maka dia] adalah seorang yang

diharamkan [daripada taufik untuk berbuat demikian].”

Imam Abū Yaʿlā (w.307H) telah meriwayatkannya di dalam Musnadnya

dan juga Imam Ibnu Ḥibbān (w.354H) dengan sanad yang ṣaḥīḥ.

67

Daripada Abū Hurayrah , beliau meriwayatkan bahawa Rasulullah

bersabda:

“Sesungguhnya Allah  berfirman (hadith qudsi):

Aku bersama dengan hamba-Ku [dengan rahmat yang khusus]

selama mana dia mengingati-Ku dan menyebut-Ku serta bergerak

kedua-dua bibirnya [kerana berzikir kepada-Ku].”

Imam Aḥmad (w.241H), Imam Ibnu Mājah (w.273H) dan Imam al-Ḥākim

(w.405H) telah meriwayatkannya dengan sanad yang ṣaḥīḥ.

68

Daripada Abū Saʿīd [al-Khudrī] , beliau meriwayatkan bahawa

Rasulullah  bersabda:

Sesungguhnya Allah  berfirman kepada ahli syurga (hadith qudsi):

“Wahai ahli syurga!.”

Mereka berkata: “Kami patuh wahai Tuhan kami dan kami taat.”

Dia berfirman: “Adakah kamu semua reda?.”

Mereka menjawab: “Bagaimana mungkin kami tidak reda terhadap-

Mu, sesungguhnya Engkau telah mengurniakan kepada kami sesuatu

yang tidak pernah Engkau kurniakan kepada seorang pun daripada

kalangan makhluk-Mu.”

Allah  berfirman: “Apakah kamu mahu agar Aku memberikan kamu

sesuatu yang lebih baik dari semua itu?.”

69

Mereka menjawab: “Wahai Tuhan kami, adakah ada sesuatu yang

lebih baik dari semua ini?.”

Allah  berfirman: “Aku mengurniakan kepada kamu semua

keredaan-Ku, maka Aku tidak akan murka terhadap kamu semua

selepas ini selama-lamanya.”

Imam Aḥmad (w.241H) telah meriwayatkannya dan juga al-Shaykhān

(Imam al-Bukhari (w.256H) dan Imam Muslim (w.261H)) serta Imam al-

Tirmidhī (w.279H).

(Mullā ʿAlī al-Qārī Kitāb al-Aḥādith al-Qudsiyyah al-Arbaʿīniyyah (Tahqiq:
Dr. ʿAbd al-ʿAzīz Mukhtār)) /
(al-Bukhārī (256H): Ṣaḥīḥ al-Bukhārī) /
(Muslim (261H): al-Jāmiʿ al-Ṣaḥīḥ / Ṣaḥīḥ Muslim) /
(al-Tirmidhī (279H): al-Jāmiʿ al-Kabīr (Sunan al-Tirmidhī)) /
(Abū Dāwud (275H): Sunan Abī Dāwud) /
(al-Nasāʿī (303H): al-Sunan al-Sughrā / al-Mujtabā min al-Sunan) /
(al-Nasāʿī (303H): al-Sunan al-Kubrā) /
(Ibn Mājah (273H): Sunan Ibn Mājah) /
(Aḥmad (241H): al-Musnad) /
(al-Ḥākim (405H): al-Mustadrak ʿalā al-Saḥīḥayn) /
(al-Dhahabī, Muhammad Ahmad (1992). Siyar Aʿlām al-Nubalā'. Mu'assasat
al-Risalah. ) /
(Ibn Daqiq al-'Id, Muhammad 'Ali. (2003). Sharh al-Arba'in al-Nawawiyyah fi
al-Ahadith al-Sahihah al-Nabawiyyah. Mu'assasat al-Rayyan.) /
(al-Khattabi, Ahmad Muhammad. Gharib al-Hadith. Jami'ah Umm al-Qura. )

70

Daripada Anas , beliau meriwayatkan bahawa Rasulullah  bersabda:

Sesungguhnya Allah  berfirman kepada ahli neraka yang paling

ringan azabnya (hadith qudsi):

“Sekiranya engkau mempunyai seluruh perkara yang ada di bumi ini,

adakah engkau akan menebus [dirimu dari api neraka] dengannya

[pada hari ini]?.”

Dia akan menjawab: “Ya.”

Allah  berfirman (hadith qudsi): “Sesungguhnya Aku telah meminta

daripadamu (memerintahkan kamu) dengan sesuatu yang jauh lebih

ringan daripada itu tatkala engkau berada di dalam sulbi [Nabi] Adam

[] agar engkau tidak menyekutukan Daku [dengan sesuatu apa

pun], tetapi engkau tidak mahu [patuh kepada-Ku] melainkan [engkau

tetap melakukan] syirik [terhadap-Ku] (/menyekutukan Daku dengan

sesuatu yang lain).”

Imam al-Bukhāri (w.256H) telah meriwayatkannya dan juga Imam Muslim

(w.261H).

71

Daripada Abū Hurayrah , beliau meriwayatkan bahawa Rasulullah

bersabda:

Sesungguhnya Allah  berfirman pada hari Kiamat (hadith qudsi):

“Di manakah orang-orang yang saling kasih mengasihi kerana

keagungan-Ku?.

Pada hari ini, Aku menaungi/ melindungi mereka dengan naungan

perlindungan-Ku, [ia adalah] hari di mana tiada naungan perlindungan

melainkan naungan perlindungan-Ku.”

Imam Aḥmad (w.241H) telah meriwayatkannya dan juga Imam Muslim

(w.261H).

72

Dan kita memohon daripada Allah keredaan-Nya di dunia ini dan di

akhirat kelak.

Dan kita memuji-Nya dan kita mensyukuri-Nya di atas segala nikmat dan

bala’/ ujian.

Dan kita berselawat dan memberi salam kepada Nabi-Nya Sayyidina

Muhammad al-Muṣṭafā (yang terpilih), dan Rasul-Nya yang al-Mujtabā,

dan kepada seluruh para Nabi dan Rasul , serta kepada ahli keluarga

dan para pengikut setiap mereka keseluruhannya.

Dan segala puji hanyalah bagi Allah, Tuhan yang mencipta, memiliki dan

mentadbir seluruh alam.

Telah sempurna [penulisan buku ini] dengan bantuan Allah  yang Maha

Memberi Bantuan [kepada para hamba-Nya].

[Selesai di sini, kata-kata Imam Mullā ʿAlī al-Qārī]

73

Dr. Abdullaah Jalil merupakan pensyarah kanan di Fakulti Ekonomi dan
Muamalat, Universiti Sains Islam Malaysia (USIM) di Nilai, Negeri
Sembilan. Beliau memperolehi Sarjana Muda Shariah (Fiqh and
Pengajian Islam) dari Universiti Yarmouk, Jordan dengan Kelas Pertama
(Mumtāz) pada tahun 2001, Sarjana Pentadbiran Perniagaan (MBA)
dengan pengkhususan Perbankan dan Kewangan Islam dari Universiti
Islam Antarabangsa Malaysia pada tahun 2004 dan dikurniakan
Anugerah Pelajar Terbaik Program serta PhD Kewangan Islam dari
INCEIF (The Global University of Islamic Finance) pada tahun 2019.

Beliau turut memainkan peranan sebagai ahli Jawatankuasa
Syariah di dalam industri perbankan Islam, takaful, koperasi dan wakaf
sejak 2012 sehingga ke hari ini. Beliau juga merupakan ahli Panel Syariah
USIM sejak ia ditubuhkan dan menjadi salah seorang penyelidik fatwa
bagi Jabatan Mufti Negeri Sembilan sejak tahun 2016.

Beliau juga terlibat di dalam bidang Deradikalisasi dan PCVE
(Kefahaman Agama) sejak tahun 2008 dan dianugerahkan anugerah
“Friends of the Police” pada Hari Polis Kebangasaan 2012 di atas
sumbangan beliau di dalam bidang ini. Beliau telah dilantik sebagai
sebagai Ahli Panel Deradikalisasi dan Pakar Rujuk Bagi Kes-kes
Keganasan Yang Disiasat Di Bawah Akta Kesalahan Keselamatan
(Langkah-langkah Khas) 2012 oleh Kementerian Dalam Negeri. Beliau
pernah memberi latihan berkenaan Deradikalisasi di Rabdan Academy
(United Arab Emirates) dan dilantik sebagai salah seorang Advisory
Committee bagi Global Peace Institute (Maldives) dan kini terlibat
sebagai salah seorang ahli penyelidik untuk membangunkan Pelan
Tindakan Kebangsaan bagi Mencegah dan Menangani Pelampau
Keganasan (NAPPCVE).

Dalam pembinaan polisi dan kertas kerja hukum, beliau pernah
telibat sebagai salah seorang panel kepakaran bagi pembinaan Standard
MQA bagi Program Muamalat dan Kewangan Islam (2012), Manual
Pengurusan Wang Khairat JAWHAR (2014), AJK (Kluster Ekonomi)
Pembangunan Dasar Dakwah Negara (2014), Kertas Kerja Hukum
Berkaitan Isu-isu Syariah Madinah Mawaddah Wakaf City (2020) dan
Kertas Kerja Hukum Penjanaan dan Pelaburan Dana Masjid (2021).
Beliau juga merupakan salah seorang ahli kumpulan penyelidik IMARAH
(USIM) yang telah membangunkan satu sistem pengurusan kewangan
masjid dan surau yang dinamakan sebagai Sistem e-MIMASTM. Beliau
juga merupakan salah seorang ahli kumpulan kerja penggubal bagi
Penyemakan Draf Piawaian Perakaunan Islam bagi Baitulmal, Zakat dan
Wakaf (PPIBZW) Fasa 3, Jabatan Akauntan Negara Malaysia.

https://emimasv1.imarah.org/

74

Bidang kajian beliau merangkumi Fiqh Muamalat, Perbankan dan
Kewangan Islam, Tadbir Urus Syariah, Wakaf Korporat, Kewangan
Masjid, Ahli Sunnah dan Jama’ah, Deradikalisasis dan PCVE (Preventing
and Countering Violent Extremism). Di antara kursus-kursus di peringkat
siswazah yang pernah dikendalikan oleh beliau ialah ialah Fiqh Muamalat
I, Fiqh Muamalat II, Pengurusan Haji dan Umrah, Pengurusan Institusi
Perbankan Islam dan Takaful, Pasaran Wang dan Modal, Halaqah
(Pengantar Kitab Turath), Usul Fiqh dan Kewangan Islam. Manakala di
peringkat siswazah, beliau pernah mengendalikan kursus Qawa’id
Fiqhiyyah, Aplikasi Fiqh Muamalat serta Halal dan Haram di dalam Islam.

Beliau juga meminati pengajian ilmu turath dan sering menghadiri
majlis-majlis talaqqi ilmu dan pengajian turath berkitab bersama para
mashāyikh, termasuk dalam bidang pengajian ilmu hadith riwāyah dan
dirāyah. Beliau telah menghasilkan sekitar 30 buah buku. Di antara buku-
buku beliau di dalam bidang hadith tematik ialah:

1. 40 Hadith Pengurusan Harta dan Perancangan Kewangan (2013)

2. Cahaya-Cahaya Sunnah Yang Khusus Berkenaan Kelebihan

Selawat Ke Atas Nabi Yang Terpilih  (Terjemahan) (2013)

3. 40 Hadith Puasa dan Ramadan: Dengan Nota Ringkas Fiqh

Mazhab al-Shafi’i dan Fiqh Perbandingan (2016)

4. 40 Hadith Berkenaan Ketegasan Pengharaman Riba

(Terjemahan) (2017)

5. 40 Hadith Berkenaan Ibadat Harta (2018)

6. 50 Hadith Utama Berkenaan Kepentingan dan Kelebihan

Zikrullah (2019)

7. Natijah Fikir dan Mutiara Nabawi Berkenaan Majlis Zikir (2019)

8. 50 Hadith Doa Rasulullah  dan Adab serta Kelebihannya (2019)

9. 40 Hadith Kelebihan Ilmu dan Adab-adabnya (2019)

10. 40 Hadith Berkenaan Kelebihan Penghulu Para Rasul 

(Terjemahan) (2019)

11. 40 Hadith Kemuliaan Masjid dan Adab-adabnya (2020)

12. 40 Hadith Imam Nawawi Berkenaan Asas-asas Agama Islam dan

Prinsip Hukum Shariat (2020)

13. Mutiara Nabawiyyah Berkenaan Kelebihan Haji, Umrah dan

Zulhijjah (2021)

14. 40 Hadith Qudsi (Terjemahan) (2022) – Buku ini.

75

Abū Dāwud, Sulaymān al-Sijistānī. (2010). Sunan Abī Dāwud. Dār al-
Kutub al-ʿIlmiyyah.

Aḥmad, Ibn Ḥanbal. (1995). al-Musnad. Muʿassasat al-Risālah.

al-Bukhārī, Muḥammad Ismāʿīl. (1999). Ṣaḥīḥ al-Bukhārī. Dar al-Salām.

al-Dhahabī, Muhammad Ahmad (1992). Siyar Aʿlām al-Nubalā'.
Mu'assasat al-Risalah.

al-Ḥākim, Ibn al-Bayyiʿ al-Naysabūrī. (1990). al-Mustadrak ʿalā al-
Saḥīḥayn. Dār al-Kutub al-ʿIlmiyyah.

al-Khattabi, Ahmad Muhammad. Gharib al-Hadith. Jami'ah Umm al-Qura.

al-Nasāʿī, Aḥmad Shuʿayb. (1986). al-Sunan al-Kubrā. Dār al-Kutub al-
ʿIlmiyyah.

al-Nasāʿī, Aḥmad Shuʿayb. (1986). al-Sunan al-Sughrā / al-Mujtabā min
al-Sunan. Maktab al-Matbūʿāt al-Islāmiyyah.

al-Ṣabbāgh, Muḥammad Luṭfī. (1981M/1401H). al-Ḥadīth al-Nabawī:
Muṣṭalaḥuh, Balāghatuh, Kutubuh. al-Maktab al-Islāmī.

al-Tirmidhī, Muḥammad ʿIsā. al-Jāmiʿ al-Kabīr (Sunan al-Tirmidhī).
Maktabat al-Maʿārif li al-Nashr wa al-Tawzīʿ.

Ibn Daqiq al-'Id, Muhammad 'Ali. (2003). Sharh al-Arba'in al-Nawawiyyah
fi al-Ahadith al-Sahihah al-Nabawiyyah. Mu'assasat al-Rayyan.

Ibn Hajar al-Haytami, Shihab al-Din Ahmad. (2009). al-Fath al-Mubin bi
Sharh al-Arba'in. Dar al-Minhaj.

Ibn Mājah, Muḥammad Yazīd Qazwīnī. (2010). Sunan Ibn Mājah. Dār
Ihyāʿ al-Kutub al-ʿArabiyyah.

Ibn Manzur, Muhammad Mukarram. (1414H). Lisan al-Arab. Dar Sadir.

Mullā ʿAlī al-Qārī, Abū al-Ḥasan Nūr al-Dīn Ibn Sulṭān Muḥammad. Kitāb
al-Aḥādith al-Qudsiyyah al-Arbaʿīniyyah (Tahqiq: Dr. ʿAbd al-ʿAzīz
Mukhtār). Jāmiʿat Umm al-Qurā. https://al-
maktaba.org/book/32371/11

Muslim, Ibn al-Ḥajjāj. (2006). al-Jāmiʿ al-Ṣaḥīḥ / Ṣaḥīḥ Muslim. Dār
Ṭaybah.

https://al-maktaba.org/book/32371/11

https://al-maktaba.org/book/32371/11

76

Laman Sesawang

https://al-maktaba.org

https://ar.wikipedia.org

https://www.alukah.net

https://tarajm.com

http://naqeebulhind.hdcd.in

Pengarang kitab “ ” ini ialah Al-Imām Al-
ʿAllāmah al-Muḥaddith al-Faqīh al-Uṣūlī al-Mufassir al-Muqri’ al-Mutakallim al-Naẓẓār
al-Mu’arrikh al-Lughawī al-Naḥwī al-Adīb Nūr al-Dīn, Abū al-Ḥasan, ʿAlī bin Sulṭān
Muḥammad al-Qārī al-Hirawī/al-Harawī al-Makki al-Ḥanafī Al-Māturīdī al-Ṣūfī. Secara
ringkasnya, beliau lebih masyhur dikenali dengan panggilan . Beliau
adalah merupakan tokoh ulama’ Islam Ahli Sunnah dan Jamaah yang bermazhab
Hanafi di dalam fiqh, bermanhaj al-Maturidi di dalam aqidah , dan merupakan seorang
tokoh ulama’ Sufi.
Buku beliau ini menghimpunkan 40 hadith qudsi daripada kitab-kitab hadith yang
utama. Buku ini dilihat sangat bermanfaat dan sesuai dijadikan bacaan motivasi bagi
seorang muslim yang mahu meningkatkan cintanya serta baik sangkanya terhadap
Allah  dalam setiap perkara yang berlaku dalam hidupnya. Tema-tema yang terdapat
di dalam hadith-hadith ini sangat dekat dengan kehidupan dan hati seorang Muslim di
mana Allah  menzahirkan kesempurnaan kekuasaan-Nya, keindahan layanan-Nya
dan keluasan rahmat dan kurniaan-Nya bagi para hamba-Nya.

merupakan pensyarah kanan di Fakulti Ekonomi dan Muamalat,
Universiti Sains Islam Malaysia (USIM) di Nilai, Negeri Sembilan. Beliau turut
memainkan peranan sebagai ahli Jawatankuasa Syariah di dalam industri perbankan
Islam, takaful, koperasi dan wakaf sejak 2012 sehingga ke hari ini. Beliau juga
merupakan ahli Panel Syariah USIM sejak ia ditubuhkan dan menjadi salah seorang
penyelidik fatwa bagi Jabatan Mufti Negeri Sembilan sejak tahun 2016. Beliau juga
terlibat di dalam bidang Deradikalisasi dan PCVE (Kefahaman Agama) sejak tahun
2008 dan dianugerahkan anugerah “Friends of the Police” pada Hari Polis
Kebangasaan 2012.


Skip to content
PENUNTUT ILMU
Dr. Abdullaah Jalil
40 Hadith (13)

Academic Advisory, Supervision and Review

Academic Courses

ASWJ

Awards

Books (40)

Chapter in Books

Conferences & Workshops – Participant/ Moderator

Conferences – Presenter/ Author/ Co-Author

Consultation

Courses & Workshops – Trainer/ Member

Educational Background

Fiqh Muamalat

Hak Cipta

Halal

Home

Islamic Banking and Finance

Journals

Kuliah & Kursus Agama – Pengajar/ Pembentang

Laws and Regulations

Mirath & Fara’id

Mutun Ilmiyyah

News Paper / Magazines

PCVE (Deradicalization and Rehabilitation)

Penyelidik IMARAH

Policy / Industry

Q & A

References & Links

Research

Risalah Penuntut Ilmu (RPI)

Selected Fatwa

Services/ Modules Offered

Shariah Compliance and Governance

Takaful

Talaqqi

Waqf

Zakat

Zikrullah and Supplications

About

Blog
Laws and Regulations
Banking and Finance
Act 758 Financial Services Act 2013 (
PDF
)

Act 759 Islamic Financial Services Act 2013 (
PDF
)

KLRCA – i-Arbitration Rules 2013 (
PDF
)

Act 701 Central Bank of Malaysia Act 2009 (
PDF
)

Act A1448 Central Bank of Malaysia (Amendment) Act 2013 (
PDF
)

Act 519 Central Bank of Malaysia Act 1958 (Revised—1994) (
PDF
) – Repealed by Act 701

Act 276 Islamic Banking Act 1983 (
PDF
) – Repealed by the Islamic Financial Services Act 2013 [Act 759]

Act 312 Takaful Act 1984 (
PDF
) – Repealed by the Islamic Financial Services Act 2013 [Act 759]

Akta 535 Akta Tabung Haji 1995 (sebagaimana pada 1 Mei 2014) (
PDF
)
Business and Commercial Law
Act 136 Contract Act 1950 (
PDF
)

Act 212 Hire Purchase Act 1967 (
PDF
)

Act 382 Sale of Goods Act 1957 – SOGA 1957 (
PDF
)

Act 777 Companies Act 2016 (
PDF
) (
2013
)

Act 135 Partnership Act 1961 (
PDF
)

Act 743 Limited Liability Partnerships Act 2012 (
PDF
)
Akta 500 Akta Juala Langsung dan Skim Anti-Piramid 1993 (sebagaimana pada 1 Mac 2013) (
PDF
)

Akta 28 : Akta (Larangan) Kumpulan Wang Kutu 1971 (
PDF
)
Share this:
Twitter

Facebook
Like this:
Blog at WordPress.com.
Follow

Following

PENUNTUT ILMU

Join 37 other followers

												Sign me up

Already have a WordPress.com account?
Log in now.
PENUNTUT ILMU

Customize

Follow

Following

Sign up

Log in

Copy shortlink

Report this content

View post in Reader

Manage subscriptions

Collapse this bar